Diari Oficial de la Generalitat Valenciana


Sumari del DOGV 9781, del 05-02-2024 (2024/940)

ORDRE 1/2024 de 2 de febrer 2024, de la Conselleria d'Educació, Universitats i Ocupació, per la qual es convoca un procediment selectiu d'accés al Cos d'Inspectors d'Educació.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9781

Data del DOGV
:   05-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/940


Data del document
:   02-02-2024

Organisme emissor
:   Conselleria d'Educació, Universitats i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Educació, Universitats i Ocupació

ORDRE 1/2024 de 2 de febrer 2024, de la Conselleria d'Educació, Universitats i Ocupació, per la qual es convoca un procediment selectiu d'accés al Cos d'Inspectors d'Educació. [2024/940]  
Índex  
Preàmbul   
Capítol 1. Bases generals  
1. Normes generals  
1.1. Places convocades  
1.2. Normativa aplicable  
2. Requisits de les persones aspirants  
2.1. Requisits d'admissió   
2.2.Termini de compliment del requisits  
3. Procés d'inscripció en el procediment selectiu  
3.1. Emplenament, registre de la sol·licitud de participació, acreditació de requisits i pagament de taxes  
3.2. Termini de presentació  
3.3. Pagament de taxes per inscripció a procediments selectius.   
3.4. Devolució de taxes  
3.5. Aportació de la documentació acreditativa de la reducció de taxa i de documentació sensible  
4. Admissió de persones aspirants  
4.1. Llistes provisionals de persones admeses i excloses  
4.2. Reclamacions a les llistes provisionals  
4.3. Llistes definitives de persones admeses i excloses  
4.4. Recursos a les llistes definitives  
5. Òrgan de selecció  
5.1. Nomenament de l'òrgan de selecció.   
5.2. Obligatorietat de la participació  
5.3. Abstenció  
5.4. Termini per a manifestar l'abstenció  
5.5. Recusació  
5.6. Responsabilitat i principis que han de regir l'actuació de l'òrgan de selecció  
5.7. Composició del tribunal  
5.8. Funcions del tribunal  
5.9. Funcions de la persona secretària del tribunal.   
5.10. Constitució del tribunal  
5.11. Nomenament de nous components del tribunal  
5.12. Procediment d'actuació del tribunal.   
5.13. Adaptacions per a les persones aspirants amb diversitat funcional  
5.14. Nombre de persones aspirants seleccionades  
5.15. Indemnitzacions i dietes  
5.16. Seu del tribunal  
6. Normes sobre citació i actuació de les persones aspirants davant del tribunal  
6.1. Citació de les persones aspirants.   
6.2. Embaràs i part  
6.3. Desenvolupament del procediment selectiu  
6.4.Publicitat dels criteris d'avaluació  
7. Contingut i desenvolupament del procediment selectiu  
7.1. Proves prèvies  
7.1.1. Acreditació del coneixement dels idiomes oficials de la Comunitat Valenciana  
7.1.2. Valencià  
7.2. Fase d'oposició  
7.2.1. Desenvolupament de la fase d'oposició  
7.2.2. Contingut de la prova  
7.2.3. Temari Vigent  
7.3. Fase de concurs de mèrits  
7.4. Fase de pràctiques  
8. Qualificació  
8.1. Qualificació de la fase d'oposició  
8.2. Valoració de la fase de concurs  
8.3. Possible expulsió de les persones aspirants  
9. Superació de les fases d'oposició i concurs i agregació de puntuacions  
9.1. Agregació de puntuacions  
9.2. Criteris de desempat  
9.3. Declaració de persones aspirants seleccionades  
9.4. Llista única de persones aspirants seleccionades  
9.5. Publicació de la llista de persones aspirants seleccionades  
9.6. Recursos contra la llista de persones aspirants seleccionades  
9.7. Persones aspirants que aproven per diferents administracions educatives  
9.8. Inalterabilitat de les places assignades  
9.9. Llista de persones aspirants no seleccionades  
10. Presentació de documents per les persones aspirants seleccionades   
10.1. Termini i procediment  
10.2. Nul·litat d'actuacions   
11. Nomenament de persones funcionàries en pràctiques  
12. Fase de pràctiques  
12.1. Duració i regulació  
12.2. Avaluació de la fase de pràctiques  
12.3. No superació fase de pràctiques  
12.4. Ajornament de la fase de pràctiques  
12.5. Règim jurídic administratiu  
13. Nomenament de personal funcionari de carrera  
13.1. Aprovació de l'expedient  
13.2. Destinació amb caràcter definitiu  
14. Llista per a l'acompliment temporal de llocs corresponents al cos d'inspectors d'educació  
14.1. Requisits  
14.2. Ordenació de les persones aspirants  
15. Tractament de dades de caràcter personal   
Normes finals   
Primera  
Segona  
Tercera  
ANNEX I. Barem de mèrits per a accés al Cos d'Inspectors d'Educació  
ANNEX II. Temari de la fase d'oposició  
ANNEX III. Temari de la fase d'oposició específic de l'Administració educativa de la Comunitat Valenciana  
  
  
Preàmbul  
  
La Llei Orgànica 2/2006, de 3 de maig, d'Educació, modificada per la Llei Orgànica 3/2020, de 29 de desembre, per la qual es modifica la Llei Orgànica 2/2006, de 3 de maig, d'Educació, disposa en els articles 151 i 153, respectivament, les funcions i les atribucions de la inspecció educativa. Al seu torn, la disposició addicional desena d'esta llei orgànica establix els requisits per a l'accés al Cos d'Inspectors d'Educació, i és necessari pertànyer a algun dels cossos que integren la funció pública docent amb almenys una experiència de huit anys en estos i estar en possessió del títol de Doctorat, Màster Universitari, Llicenciatura, Enginyeria, Arquitectura o un títol equivalent i superar el corresponent procés selectiu, així com, si és el cas, acreditar el coneixement de la llengua cooficial de la comunitat autònoma de destinació, d'acord amb la seua normativa.  
L'article 40 del Reglament aprovat pel Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, i es regula el règim transitori d'ingrés a què es referix la disposició transitòria dessetena de la Llei Orgànica 2/2006, de 3 de maig, d'Educació, disposa que el capítol III del títol IV és aplicable als procediments d'accés al Cos d'Inspectors d'Educació. Entre altres preceptes, l'article 42 de l'esmentat Reglament especifica que el sistema de selecció ha de permetre avaluar la qualificació dels aspirants per a l'exercici de la funció inspectora que realitzaran, així com els coneixements i les tècniques específiques per a acomplir-la. Així mateix, de conformitat amb el que establix l'apartat 4 de la disposició addicional dotzena de la Llei Orgànica 2/2006, de 3 de maig, d'Educació, el sistema d'accés al Cos d'Inspectors d'Educació serà el de concurs oposició, i hi haurà una fase de pràctiques que formarà part del procés selectiu. D'altra banda, l'article 3.1 del reglament esmentat establix que l'òrgan competent de les comunitats autònomes convocants, una vegada aprovades les respectives ofertes d'ocupació, procediran a realitzar les convocatòries per a la provisió de les places autoritzades en estes ofertes d'ocupació, amb subjecció en tot cas a les normes de Funció Pública que els siguen aplicables.  
  
El Decret 103/2023, de 7 de juliol, del Consell, pel qual s'aprova l'oferta d'ocupació pública de personal docent no universitari dependent de la Conselleria d'Educació, Cultura i Esport de la Generalitat Valenciana per a l'any 2023, inclou en l'annex II l'oferta de 21 places per al procediment d'accés al Cos d'Inspectors d'Educació.  
  
En conseqüència, complit el que preveu l'article 37.1.c del Reial Decret Legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic; en virtut del que preveu l'article 3 del Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig, d'Educació, i es regula el règim transitori d'ingrés a què es referix la disposició transitòria dessetena de la llei esmentada; d'acord amb els articles 55, 60 a 63 i 186 de la Llei 4/2021, de 16 d'abril, de la Funció Pública Valenciana; vista la proposta de la directora general de Personal Docent, de conformitat amb esta; i en l'ús de les competències atribuïdes per l'article 28.e de la Llei 5/1983, de 30 de desembre, del Consell, esta Conselleria d'Educació, Universitats i Ocupació acorda convocar un procediment selectiu d'accés al Cos d'Inspectors d'Educació, conformement a les bases següents:  
  
  
Capítol 1  
Bases generals  
  
1. Normes generals  
1.1. Places convocades  
Es convoca un procediment selectiu a través del sistema d'accés mitjançant concurs oposició per a cobrir 21 places del Cos d'Inspecció Educativa (subgrup A1), amb el desglossament per torns que es detalla a continuació:  
  
Codi Cos Accés lliure Reserva discapacitat o diversitat funcional 10 % Total  
 Inspecció Educativa 19 2 21  
  
  
De conformitat amb l'article 64 de la Llei 4/2021, de 16 d'abril, de la Generalitat, de la Funció Pública Valenciana, s'establix la reserva d'un contingent no inferior al deu per cent de les vacants per a ser cobertes entre persones amb discapacitat o diversitat funcional, considerant com a tals les definides en la legislació bàsica estatal sobre drets de les persones amb discapacitat o diversitat funcional, sempre que superen els processos selectius en la modalitat que s'establisca per tipus de discapacitat i que acrediten el seu grau de discapacitat i la compatibilitat amb l'acompliment de les tasques inherents al lloc.  
Les places que queden sense adjudicar del torn de diversitat funcional s'acumularan a les restants places convocades pel sistema d'ingrés lliure.  
1.2. Normativa aplicable  
Al present procediment selectiu li seran aplicables les disposicions següents:  
- Llei Orgànica 2/2006, de 3 de maig, d'educació (BOE 106, de 4 de maig).  
- Llei Orgànica 3/2020, de 29 de desembre, per la qual es modifica la Llei Orgànica 2/2006, de 3 de maig, d'Educació (BOE 340, de 30 de desembre).  
- Llei Orgànica 1/1996, de 15 de gener, de protecció jurídica del menor (BOE 15, de 17 de gener), en la redacció donada per la Llei 26/2015, de 28 de juliol, de modificació del sistema de protecció a la infància i a l'adolescència (BOE 180, de 29 de juliol), i per la Llei Orgànica 8/2015, de 22 de juliol, de modificació del sistema de protecció a la infància i a l'adolescència (BOE 175, de 23 de juliol).  
- Llei Orgànica 8/2021, de 4 de juny, de protecció integral a la infància i l'adolescència contra la violència (BOE 134, de 5 de juny).  
- Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades i pel qual es deroga la Directiva 95/46/CE (Reglament general de protecció de dades), DOUE núm. 119, de 4 de maig.  
  
- Llei Orgànica 3/2018, de Protecció de Dades Personals i Garantia dels drets digitals (BOE 294, de 6 de desembre).  
- Llei Orgànica 7/2021, de 26 de maig, de protecció de dades personals tractades per a fins de prevenció, detecció, investigació i enjudiciament d'infraccions penals i d'execució de sancions penals (BOE 126, de 27 de maig).  
- Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció (BOE 44, de 21 de febrer).  
- Llei 11/2016, de 28 de novembre, de l'Agència de Prevenció i Lluita contra el Frau i la Corrupció de la Comunitat Valenciana.  
- Llei Orgànica 1/2004, de 28 de desembre, de mesures de protecció integral contra la violència de gènere (BOE 313, de 29 de desembre).  
  
- Reial Decret Legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic (BOE 261, de 31 d'octubre).  
- Llei 4/2021, de 16 d'abril, de la Generalitat, de la Funció Pública Valenciana (DOGV 9065, de 20 d'abril).  
- Llei 39/2015, d'1 d'octubre, del Procediment Administratiu Comú de les Administracions Públiques (BOE 236, de 2 d'octubre).  
- Llei 40/2015, d'1 d'octubre, de Règim Jurídic del Sector Públic (BOE 236, de 2 d'octubre).  
- Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana.  
- Llei 4/2018, de 21 de febrer, de la Generalitat, per la qual es regula i es promou el plurilingüisme en el Sistema Educatiu Valencià (DOGV 8240, de 22 de febrer).  
- Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig, d'educació, i es regula el règim transitori d'ingrés a què es referix la disposició transitòria dessetena de la llei esmentada (BOE 53, de 2 de març).  
- Reial Decret 889/2022, de 18 d'octubre, pel qual s'establixen les condicions i els procediments d'homologació, de declaració d'equivalència i de convalidació d'ensenyaments universitaris de sistemes educatius estrangers i pel qual es regula el procediment per a establir la correspondència al nivell del Marc espanyol de qualificacions per a l'Educació Superior dels títols universitaris oficials pertanyents a ordenacions acadèmiques anteriors (BOE 251, de 19 d'octubre).  
  
- Ordre EDU/3429/2009, d'11 de desembre, per la qual s'aprova el temari de la fase oposició del procediment selectiu d'accés al Cos d'Inspectors d'Educació (BOE 306, de 21 de desembre).  
- Decret 62/2002, de 25 d'abril, del Consell, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària a la Comunitat Valenciana (DOGV 4240, 2 de maig).  
- Decret 80/2017, de 23 de juny, del Consell, pel qual es regula l'actuació, el funcionament i l'organització de la inspecció d'educació de la Comunitat Valenciana (DOGV 8077, de 5 de juliol).  
- Ordre 3/2020, de 6 de febrer, de la Conselleria d'Educació, Cultura i Esport, per la qual es determina la competència lingüística necessària per a l'accés i l'exercici de la funció docent en el sistema educatiu valencià (DOGV 8736, de 10 de febrer), i correcció d'errors de l'ordre esmentada (DOGV 8785, de 9 d'abril).  
- Ordre 90/2013, de 6 de novembre, de la Conselleria d'Educació, Cultura i Esport, per la qual es regula la catalogació amb el requisit lingüístic de valencià de determinats llocs de treball docents en centres públics i en els serveis o les unitats de suport escolar i educatiu dependents de la Generalitat.  
- Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats (DOGV 7993, de 6 de març).  
  
- Ordre 17/2019, de 16 d'abril, de la Conselleria d'Educació, Investigació, Cultura i Esport, per la qual es desenvolupa l'actuació, el funcionament i l'organització de la inspecció d'educació de la Comunitat Valenciana (DOGV 8534, de 24 d'abril).  
- Resolució de 2 de desembre de 2021, de la Secretaria d'Estat d'Igualtat i contra la Violència de Gènere, per la qual es publica l'Acord de la Conferència Sectorial d'Igualtat, d'11 de novembre de 2021, relatiu a l'acreditació de les situacions de violència de gènere.  
  
- Decret 103/2023, de 7 de juliol, del Consell, pel qual s'aprova l'oferta d'ocupació pública de personal docent no universitari dependent de la Conselleria d'Educació, Cultura i Esport de la Generalitat Valenciana per a l'any 2023 (DOGV 9636, d'11 de juliol).  
- Les normes que impliquen una modificació parcial de les disposicions legals i reglamentàries detallades anteriorment, sempre que les modificacions hagen entrat en vigor fins al dia de la publicació en el Diari Oficial de la Generalitat Valenciana de les presents bases, les altres disposicions d'aplicació general i el que es disposa en la present convocatòria.  
  
2. Requisits de les persones aspirants  
2.1. Requisits d'admissió  
Per a l'admissió al procediment selectiu d'accés convocat mitjançant la present ordre, les persones aspirants hauran de reunir els requisits següents:  
a) Tindre la nacionalitat espanyola o la d'algun dels altres estats membres de la Unió Europea o nacional d'algun estat al qual siga aplicable el Reglament (UE) 492/2011, del Parlament Europeu i del Consell, de 5 d'abril de 2011, relatiu a la lliure circulació dels treballadors i treballadores dins de la Unió, i el Reial Decret 240/2007, de 16 de febrer, sobre entrada, lliure circulació i residència a Espanya de ciutadans i ciutadanes dels Estats membres de la Unió Europea i d'altres Estats part de l'Acord sobre l'Espai Econòmic Europeu, modificat pel Reial Decret 1710/2011, de 18 de novembre.  
  
També hi podrà participar, qualsevol que siga la seua nacionalitat, el cònjuge de les persones amb nacionalitat espanyola i dels nacionals dels estats membres de la Unió Europea o dels estats en els quals, en virtut dels tractats internacionals subscrits per la Unió Europea i ratificats per l'Estat espanyol, s'aplique la lliure circulació de treballadors i treballadores quan així ho preveja el corresponent tractat, sempre que els cònjuges no estiguen separats de dret.  
Així mateix, amb les mateixes condicions, podran participar els seus descendents menors de vint-i-un anys o majors d'esta edat que visquen a càrrec dels seus progenitors.  
b) Tindre l'edat mínima d'accés a la funció pública i no haver arribat a l'edat establida, amb caràcter general, per a la jubilació forçosa.  
  
c) Posseir la capacitat funcional per a acomplir les tasques habituals del cos, no patir cap malaltia ni limitació física o psíquica incompatible amb l'acompliment de les funcions corresponents al Cos d'Inspectors d'Educació.  
d) No haver sigut separat o separada mitjançant un expedient disciplinari del servei de qualsevol de les Administracions Públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o l'escala del funcionariat, o per a exercir funcions similars a les que exercien en el cas del personal laboral, en el qual haguera sigut separat o inhabilitat.  
  
Així mateix, de conformitat amb el que s'establix en l'article 56 del Reial Decret Legislatiu 5/2015, de 30 d'octubre, els aspirants amb nacionalitat diferent de l'espanyola hauran d'acreditar, igualment, no estar inhabilitats o en situació equivalent ni haver sigut sotmesos a sanció disciplinària o equivalent que impedisca, en el seu estat, l'accés a l'ocupació pública en els mateixos termes.  
e) No haver sigut condemnat o condemnada per una sentència ferma per algun delicte contra la llibertat i la indemnitat sexuals tipificats en el títol VIII de la Llei Orgànica 10/1995, de 23 de novembre, del Codi Penal, així com per qualsevol delicte de tràfic d'éssers humans tipificat en el títol VII bis del Codi Penal, d'acord amb el que es disposa en l'article 57.1 de la Llei Orgànica 8/2021, de 4 de juny, de protecció integral a la infància i l'adolescència contra la violència.  
Les persones participants amb nacionalitat diferent de l'espanyola, hauran d'acreditar, a més del certificat negatiu del Registre Central de Delinqüents Sexuals referits a l'Estat espanyol, el certificat negatiu de condemnes penals expedit per les autoritats del seu país d'origen o d'on siguen nacionals, respecte dels delictes detallats en l'apartat 1 de l'article 3 del Reial Decret 1110/2015, d'11 de desembre, pel qual es regula el Registre Central de Delinqüents Sexuals. Si el certificat esmentat no està redactat en llengua castellana, se n'haurà d'adjuntar la traducció oficial o jurada redactada per un traductor jurat o validada pel consolat o l'oficina diplomàtica corresponent.  
  
f) No tindre la condició de personal funcionari de carrera, en pràctiques o estar pendent del nomenament corresponent del Cos d'Inspectors d'Educació  
g) Pertànyer a algun dels cossos que integren la funció pública docent.  
h) Acreditar una antiguitat mínima de deu anys com a personal funcionari de carrera, en algun dels cossos que integren la funció pública docent, dels quals almenys sis ho seran d'experiència docent, segons el Decret 80/2017 de 23 de juny, del Consell al seu article 24.2.a), dels quals, almenys huit, ho seran d'experiència docent.  
Es consideraran com a experiència docent els serveis prestats realitzant funcions docents en centres docents, serveis educatius, així com en llocs de l'administració educativa i de l'administració del Consell classificats per a poder ser ocupats per personal docent.   
  
i) Estar en possessió del títol de Doctorat, Màster Universitari, Llicenciatura, Enginyeria, Arquitectura o títols declarats legalment equivalents.  
A este efecte, es consideraran títols equivalents als primers tots aquells per als quals s'haja determinat la correspondència al nivell 3, o superior, del Marc Espanyol de qualificacions per a l'educació superior (MECES); tot això d'acord amb el que preveu el capítol IV del Reial Decret 889/2022, de 18 d'octubre, pel qual s'establixen les condicions i els procediments d'homologació, de declaració d'equivalència i de convalidació d'ensenyaments universitaris de sistemes educatius estrangers i pel qual es regula el procediment per a establir la correspondència al nivell del Marc Espanyol de Qualificacions per a l'Educació Superior dels títols universitaris oficials pertanyents a ordenacions acadèmiques anteriors.  
En el cas que la titulació s'haja obtingut a l'estranger, caldrà haver obtingut la corresponent declaració d'equivalència de conformitat amb el que s'establix en l'esmentat anteriorment Reial Decret 889/2022, de 18 d'octubre.  
j) Acreditar el coneixement dels idiomes oficials de la Comunitat Valenciana  
 j.1) Valencià  
Acrediten este requisit les persones que posseïsquen el certificat de nivell C1 de coneixements de valencià de la Junta Qualificadora de Coneixements de Valencià (JQCV) o equivalents.  
A este efecte, acrediten el nivell C1 de coneixements de valencià els qui estiguen en possessió d'algun dels certificats previstos en l'annex II de l'Ordre 7/2017, de 2 de març, de la Conselleria d'Educació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats. També poden acreditar la competència lingüística mínima les persones que disposen del certificat de nivell C2 de coneixements de valencià, del Certificat de Capacitació per a l'Ensenyament en Valencià o del Diploma de Mestre de Valencià d'acord amb l'Ordre 3/2020, de 6 de febrer de la Conselleria d'Educació, Cultura i Esport.  
Els certificats al·legats per a acreditar el requisit del coneixement de valencià han d'estar registrats, obligatòriament, en el Servei de Formació i Acreditació de la Direcció General d'Ordenació Educativa i Política Lingüística. Tenint en compte que els certificats de valencià expedits per la Junta Qualificadora de Coneixements de Valencià ja estan registrats. El registre dels certificats pot sol·licitar-se telemàticament per mitjà del tràmit https://www.gva.es/va/inicio/procedimientos'id\_proc=21066.  
j.2) Castellà  
Les persones que no tinguen la nacionalitat espanyola i el coneixement d'aquesta llengua no es deduïsca del seu origen, acreditaran el coneixement d'aquesta llengua si complixen algun dels requisits següents:  
- Si estan en possessió del Diploma d'Espanyol com a llengua estrangera (nivell C1 o C2), establit pel Reial Decret 1137/2002, de 31 d'octubre, modificat pel Reial Decret 264/2008 i pel Reial Decret 1004/2015, de 6 de novembre, o del Certificat d'Espanyol per a estrangers de nivell avançat (C1/C2) expedit per les escoles oficials d'idiomes.  
- Si posseïxen el títol de llicenciatura o grau corresponent en Filologia Hispànica o Romànica, o bé certificació acadèmica que acredite haver realitzat tots els estudis conduents a l'obtenció d'algun d'aquests títols.  
- Si han cursat en l'Estat espanyol els estudis corresponents per a l'obtenció de titulacions oficials.  
- Si van participar en els procediments selectius convocats a partir de la convocatòria de l'any 2002 i van n obtindre la qualificació d'apte en la prova de coneixement del castellà.  
2.2. Termini de compliment dels requisits  
Tots els requisits enumerats anteriorment hauran de posseir-se el dia de finalització del termini de presentació de sol·licituds i mantindre's fins al moment de la presa de possessió com a personal funcionari de carrera, a excepció del requisit específic establit en la base 2.1.j.1 i d'acord amb les bases 7.1.1 i 7.1.2 d'esta convocatòria.  
  
3. Procés d'inscripció en el procediment selectiu  
3.1. Emplenament, registre de la sol·licitud de participació, acreditació de requisits i pagament de taxes  
Els qui desitgen participar en este procés selectiu hauran d'omplir el model oficial de sol·licitud, que estarà disponible en la seu electrònica de la Generalitat Valenciana (https://sede.gva.es/va/) i en el portal web de la Conselleria d'Educació, Universitats i Ocupació (http://www.ceice.gva.es/va/web/rrhh-educacion/oposiciones).  
Les sol·licituds hauran d'omplir-se, obligatòriament, en la seu electrònica utilitzant qualsevol dels sistemes d'identificació o signatura electrònica admesos en la mateixa seu electrònica, i en esta es podrà manifestar l'oposició a consultar per mitjans telemàtics les dades d'identitat, de titulacions i de condemna per sentència ferma per algun delicte contra la llibertat i la identitat sexual, de diversitat funcional o discapacitat, de família nombrosa i de família monoparental.   
Les persones que sol·liciten places pel torn de diversitat funcional o discapacitat o vulguen obtindre una reducció en la taxa hauran d'acreditar que posseïxen un grau de diversitat funcional o de discapacitat igual o superior al 33 % aportant el certificat del grau de discapacitat expedit per la Vicepresidència Segona i Conselleria de Serveis Socials, Igualtat i Habitatge o pels òrgans competents de l'Estat o d'altres comunitats autònomes, tal com s'indica en el punt 3.5.   
  
A més, les persones amb diversitat funcional o discapacitat igual o superior al 33 % reconeguda, participants tant per torn lliure com per torn de diversitat funcional o discapacitat, que necessiten adaptacions de temps o mitjans per a realitzar les proves selectives hauran d'aportar, en el tràmit addicional previst en l'apartat 3.5, el certificat expedit pels òrgans competents en què s'especifique l'adaptació requerida. El termini de petició d'adaptacions començarà el mateix dia que el termini de presentació de sol·licituds i finalitzarà el 25 de març de 2024.  
  
També hauran de formalitzar el tràmit addicional previst en l'apartat 3.5 les persones aspirants que s'acullen a les situacions que es detallen a continuació:  
- Les persones declarants víctimes d'actes de violència de gènere que desitgen ser tractades durant el procés selectiu amb una identitat fictícia per a protegir la seua intimitat, d'acord amb l'article 63 de la Llei Orgànica 1/2004, de 28 de desembre, de mesures de protecció integral contra la violència de gènere.  
- Les persones declarants víctimes d'actes de violència de gènere que desitgen acollir-se a l'exempció de la taxa.  
- Les persones declarants que desitgen ser tractades durant el procés selectiu amb la identitat que figura en la seua targeta de reconeixement del dret a la identitat i a l'expressió de gènere, d'acord amb la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana.  
  
La no presentació de la sol·licitud i el pagament de taxes en el termini i la manera establits suposarà la inadmissió o l'exclusió de la persona aspirant, i es perdrà qualsevol dret de participació en este procediment selectiu.  
Totes les persones aspirants hauran d'indicar la titulació al·legada per a l'ingrés en el cos que se sol·licita. Igualment, hauran d'indicar la titulació que declaren per a complir el requisit lingüístic de valencià.  
  
No serà vàlida la presentació de la sol·licitud ni dels documents per mitjans diferents dels establits en esta convocatòria, excepte quan l'Administració ho requerisca específicament. El personal participant es responsabilitzarà de la veracitat dels documents que presenten.  
  
L'ús dels mitjans telemàtics per a participar en el procediment comporta el consentiment del sol·licitant a tractar les dades de caràcter personal que siguen necessàries per a la tramitació del procés, d'acord amb la normativa vigent.  
La sol·licitud es considerarà presentada i registrada en el moment que es complete tot el procés telemàtic de sol·licitud, el pagament de les taxes i la presentació del registre telemàtic. Les persones aspirants hauran de guardar el justificant del pagament de la taxa i el justificant de registre com a confirmació de la presentació telemàtica.  
Les sol·licituds vincularan les persones participants en els termes expressats en estes.   
No s'admetrà cap sol·licitud que no s'haja omplit mitjançant este procediment, d'acord amb el que establix la disposició addicional primera del Reial Decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics, llevat que excepcionalment ho autoritze la Direcció General de Personal Docent per a aspirants estrangers que no disposen de NIE.  
  
Qualsevol dada omesa o consignada erròniament per la persona interessada no podrà ser invocada per esta a l'efecte de futures reclamacions, ni podrà considerar lesionats els seus interessos i drets per este motiu.  
En cas de presentació de més d'una sol·licitud, únicament serà vàlida l'última presentada.  
3.2. Termini de presentació  
El termini de presentació de sol·licituds comprendrà des del dia 6 de febrer de 2024 fins al dia 26 de febrer de 2024, els dos inclusivament. La no presentació de la sol·licitud dins del termini i en la forma corresponent suposarà l'exclusió de la persona aspirant.  
3.3. Pagament de taxes per inscripció a procediments selectius  
L'ingrés de l'import corresponent a cada sol·licitud es realitzarà mitjançant targeta bancària o càrrec en compte dins del termini de presentació de sol·licituds a través de la passarel·la de pagament.  
La falta del pagament o el pagament fora de termini determinarà l'exclusió de l'aspirant.  
De conformitat amb el que es disposa en l'article 14-4 de la Llei 20/2017, de 28 de desembre, de la Generalitat, de taxes, en relació amb el Decret Llei 10/2023, de 10 d'agost, del Consell, els drets d'inscripció a procediments selectius i formació d'expedient convocats per esta ordre són:  
  
TIPUS DE TAXA PER A ACCÉS AL COS D'INSPECCIÓ EDUCATIVA TAXA  
Inscripció cos docent A1 35,27 €  
Famílies nombroses i monoparentals de caràcter general 17,63 €  
Famílies nombroses i monoparentals de caràcter especial exempt  
Persones amb grau de diversitat funcional igual o superior al 33 % 1,88 €  
Persones víctimes d'actes de violència sobre la dona exempt  
  
  
Les persones aspirants que estiguen exemptes del pagament de la taxa o que tinguen dret a reducció hauran d'acreditar esta circumstància amb la documentació pertinent o no oposar-se a la consulta telemàtica de les dades per part de l'Administració, d'acord amb el punt 3.5.   
El simple pagament electrònic de la taxa dins del termini no equival a la inscripció en el procés selectiu, ja que s'han de fer tots els passos fins a finalitzar el registre electrònic.  
3.4. Devolució de taxes  
a) Sempre que es donen els requisits establits en l'article 1.2-6 de la Llei 20/2017, de 28 de desembre, de la Generalitat, de taxes, es podrà sol·licitar la devolució de la taxa pels mitjans telemàtics indicats en l'enllaç següent: https://atv.gva.es/es/dii-recautoliq-756.  
b) Llevat que s'indique expressament el contrari, la presentació telemàtica de la sol·licitud de devolució d'ingressos indeguts comporta l'autorització per a que l'administració competent notifique la resolució d'esta sol·licitud per mitjans electrònics.  
c) Els errors en la inscripció i en el pagament de taxes que siguen imputables als interessats no donen lloc a devolució de taxes.  
d) En els casos de sol·licitud de devolució de taxes dins del període de matriculació, és requisit imprescindible que s'haja presentat la renúncia a la participació en el procediment selectiu davant de la Direcció General de Personal Docent, tot això, per mitjà del corresponent tràmit Z.  
e) En els casos en què els sol·licitants s'inscriguen simultàniament en diverses proves o processos, això no donarà lloc a devolució de taxes, excepte en casos de força major prou acreditada.  
3.5. Aportació de la documentació acreditativa de la reducció de taxa i de documentació sensible  
FAMÍLIES NOMBROSES I MONOPARENTALS: en el cas d'acollir-se a la taxa de família nombrosa o monoparental, si la documentació s'ha expedit a la Comunitat Valenciana, l'Administració pot fer-ne la consulta telemàtica si l'aspirant no s'hi oposa. Si la documentació s'ha expedit fora de la Comunitat Valenciana o la persona aspirant s'oposa a la consulta telemàtica, haurà d'aportar, en el tràmit d'inscripcions, el certificat expedit per la Vicepresidència Segona i Conselleria de Serveis Socials, Igualtat i Habitatge o pels òrgans competents de l'Estat o d'altres comunitats autònomes. Per tant, no serà necessari realitzar el tràmit addicional per a presentar documentació sensible.  
  
En les situacions següents, serà necessari formalitzar el tràmit addicional per a presentar documentació sensible:  
- RECONEIXEMENT DE LA IDENTITAT I L'EXPRESSIÓ DE GÈNERE: les persones que declaren que desitgen ser tractades durant el procés d'accés amb la identitat que figura en la seua targeta de reconeixement del dret a la identitat i a l'expressió de gènere, d'acord amb la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana, hauran d'aportar, en el tràmit addicional, la targeta expedida pels òrgans competents.  
- VIOLÈNCIA SOBRE LA DONA:   
• Les persones participants víctimes d'actes de violència sobre la dona que desitgen acollir-se a la taxa reduïda per esta condició hauran d'aportar, en el tràmit addicional, algun dels mitjans de prova previstos en l'article 9.1 o 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
• Les persones participants víctimes que declaren actes de violència de gènere que vulguen ser tractades durant el procés selectiu amb una identitat fictícia per a protegir la seua intimitat, d'acord amb l'article 63 de la Llei Orgànica 1/2004, de 28 de desembre, de mesures de Protecció Integral contra la Violència de Gènere, han d'aportar, en el tràmit addicional, algun dels mitjans de prova previstos en l'article 9.1 o 9.2 de la Llei 7/2012, de 23 de desembre, de la Generalitat, integral contra la violència sobre la dona en l'àmbit de la Comunitat Valenciana, i triar el nom i cognoms amb els quals desitja ser identificada durant el procediment.  
- DIVERSITAT FUNCIONAL O DISCAPACITAT:   
• TORN I/O TAXA: Les persones participants que tenen un grau de diversitat funcional o discapacitat igual o superior al 33 % i que desitgen acollir-se a la taxa reduïda per a persones amb diversitat funcional o discapacitat, en el cas que la documentació s'haja expedit a la Comunitat Valenciana, l'Administració realitzarà la consulta telemàtica si les persones aspirants no s'hi oposen. Si la documentació s'ha expedit fora de la Comunitat Valenciana o les persones aspirants s'oposen a la consulta telemàtica, hauran d'aportar, en el tràmit addicional, el certificat expedit per la Vicepresidència segona i Conselleria de Servicis Socials, Igualtat i Habitatge o pels òrgans competents de l'Estat o d'altres comunitats autònomes, que incloga el certificat de grau de discapacitat.  
  
ADAPTACIONS: Les persones amb diversitat funcional certificada que necessiten adaptacions de temps i mitjans per a realitzar els exercicis (independentment del torn pel qual es presenten), també hauran de formalitzar el tràmit addicional de presentació de documentació sensible i adjuntar un informe sobre adaptació de prova selectiva (temps i/o mitjans), expedit pels òrgans competents en matèria de diversitat funcional de la Generalitat Valenciana (Vicepresidència Segona i Conselleria de Serveis Socials, Igualtat i Habitatge / Direcció General de les Persones amb Discapacitat), de l'Estat o d'altres comunitats autònomes.  
  
  
4. Admissió de persones aspirants  
4.1. Llistes provisionals de persones admeses i excloses  
Finalitzat el termini de presentació d'instàncies, la Direcció General de Personal Docent dictarà una resolució que declare aprovada la llista provisional de persones admeses i excloses, que es publicarà en el portal web de la Conselleria d'Educació, Universitats i Ocupació (https://ceice.gva.es/va/web/rrhh-educacion/oposiciones).  
En esta llista hauran de constar els cognoms, el nom i els dígits que en el format del DNI ocupen les posiciones quarta, cinquena, sisena i setena, o, si és el cas, un document acreditatiu de la identitat de les persones estrangeres residents en territori espanyol, d'acord amb la disposició addicional setena de la Llei Orgànica 3/2018, de 5 de desembre, de protecció de dades personals i garantia dels drets digitals. Així mateix, haurà de figurar expressament, si és el cas, la causa d'exclusió i torn.  
  
Amb la publicació de la resolució que declare aprovada la llista provisional de persones admeses i excloses, es considerarà efectuada la notificació corresponent a les persones interessades, a l'efecte del que disposa l'article 40 de la Llei 39/2015, d'1 d'octubre, del Procediment Administratiu Comú de les Administracions Públiques.  
Les persones que no hagen presentat la sol·licitud de la manera que indica la base 3.1 no figuraran en la llista de persones admeses i excloses. No obstant això, estes persones podran presentar una reclamació a les llistes provisionals d'acord amb el que establix la base 4.2.  
  
4.2. Reclamacions a les llistes provisionals  
Les persones aspirants excloses i les que no hi figuren, però s'hagen inscrit, disposen d'un termini de deu dies hàbils, comptats des de l'endemà de la publicació de la resolució, per a poder esmenar els defectes de la sol·licitud.  
Tots els errors corregibles comesos a l'hora d'introduir les dades en la sol·licitud hauran de corregir-se en el mateix termini.  
Les reclamacions i les sol·licituds de correcció d'errors es presentaran mitjançant el tràmit telemàtic habilitat a este efecte en la seu electrònica de la Generalitat Valenciana (https://sede.gva.es), o amb la pàgina web de la Conselleria d'Educació, Universitats i Ocupació (http://www.ceice.gva.es/va/web/rrhh-educacion/oposiciones).  
En cas que la persona interessada no esmene el defecte que haja motivat la seua exclusió en el termini indicat, es considerarà que desistix de la sol·licitud, de conformitat amb el que disposa l'article 68 de la Llei 39/2015, d'1 d'octubre, del Procediment Administratiu Comú de les Administracions Públiques.  
Durant el període de reclamacions, l'Administració educativa rectificarà d'ofici els errors materials detectats en les llistes provisionals.  
  
4.3. Llistes definitives de persones admeses i excloses  
Les reclamacions presentades seran acceptades o denegades per una resolució expressa de la directora general de personal docent, per la qual es declararà aprovada la llista definitiva de persones admeses i excloses, que es publicarà en el portal web de la Conselleria d'Educació, Universitats i Ocupació (http://www.ceice.gva.es/va/web/rrhh-educacion/oposiciones).  
El fet de figurar en la relació d'admesos no prejutja que es reconeguen les persones aspirants que reunixen els requisits exigits en els procediments que es convoquen mitjançant esta ordre. Quan de la documentació presentada, d'acord amb el que es disposa en la base dècima d'esta convocatòria, es desprenga que no es reunix algun dels requisits, les persones interessades perdran tots els drets que puguen derivar-se de la participació en estos procediments.  
  
4.4. Recursos a les llistes definitives  
Contra esta resolució, que posa fi a la via administrativa, es pot interposar amb caràcter potestatiu un recurs de reposició davant de la directora general de Personal Docent en el termini d'un mes a partir de l'endemà de ser publicada, d'acord amb el que preveuen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions, mitjançant la seu electrònica de la Generalitat Valenciana (http://www.sede.gva.es), a més de l'enllaç http://www.ceice.gva.es/va/web/rrhh-educacion/oposiciones, o bé interposar directament un recurs contenciós administratiu en el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de publicar-se, d'acord amb el que establixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
5. Òrgan de selecció  
5.1. Nomenament de l'òrgan de selecció  
La selecció de les persones aspirants la durà a terme un únic tribunal nomenat a este efecte mitjançant una resolució de la Direcció General de Personal Docent, que es publicarà en el Diari Oficial de la Generalitat Valenciana.  
5.2. Obligatorietat de la participació  
De conformitat amb l'article 8.3 del Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig, d'educació, i es regula el règim transitori d'ingrés a què es referix la disposició transitòria dessetena de la llei esmentada, la participació en els òrgans de selecció té caràcter obligatori.  
Només seran admissibles com a causes de dispensa, a més de les situacions d'abstenció i recusació, les que s'especifiquen en els apartats següents:  
a) La situació de permís per naixement, tant de la mare biològica com de l'altre progenitor diferent de la mare biològica, guarda amb finalitats d'adopció, acolliment o adopció d'un fill o filla, i permís d'acumulació del temps de lactància en jornades completes.  
b) Les situacions d'incapacitat temporal i de risc durant l'embaràs, degudament acreditades.  
c) Els permisos de reducció de jornada de treball concedits fins al 31 de juliol del present curs a l'empara dels articles 48.h, 48.i, 49.e i 49.f del Reial Decret Legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic i de l'article 33 del Decret 234/2022, de 30 de desembre, del Consell, pel qual es regulen les condicions de treball del personal docent no universitari funcionarial dependent de la Conselleria d'Educació, Cultura i Esport: permisos i llicències.  
5.3. Abstenció  
De conformitat amb el que establix l'article 23 de la Llei 40/2015, d'1 d'octubre, de Règim Jurídic del Sector Públic, s'abstindran d'intervindre en el procediment selectiu els membres de l'òrgan de selecció que incórreguen en alguna de les situacions següents:  
  
a) Tindre interés personal en l'assumpte de què es tracte o en un altre en la resolució del qual poguera influir la d'aquell; ser administrador d'una societat o una entitat interessada, o tindre pendent una qüestió litigiosa amb alguna persona interessada.  
b) Tindre un vincle matrimonial o una situació de fet assimilable i el parentiu de consanguinitat dins del quart grau o d'afinitat dins del segon, amb qualsevol de les persones interessades, amb els administradors d'entitats o societats interessades i també amb els assessors, els representants legals o els mandataris que intervinguen en el procediment, així com compartir despatx professional o estar associat amb estos per a l'assessorament, la representació o el mandat.  
c) Tindre amistat íntima o enemistat manifesta amb alguna de les persones que s'esmenten en l'apartat anterior.  
d) Haver intervingut com a pèrit o com a testimoni en el procediment de què es tracte.  
e) Tindre una relació de servei amb una persona natural o jurídica interessada directament en l'assumpte, o haver-li prestat en els dos últims anys serveis professionals de qualsevol classe i en qualsevol circumstància o lloc.  
f) Específicament, d'acord amb l'article 8.4 del Reial Decret 276/2007, de 23 de febrer, s'abstindran d'intervindre en el procés selectiu els membres de l'òrgan de selecció que, en els cinc anys anteriors a la publicació de la present ordre, hagen fet tasques de preparació d'aspirants a proves selectives d'accés al Cos d'Inspectors d'Educació, i hauran de notificar-ho, amb la justificació documental corresponent, al president de l'òrgan de selecció amb anterioritat a l'acte de constitució del tribunal.  
A l'efecte dels apartats anteriors, en la sessió constitutiva de l'òrgan de selecció, els membres hauran d'aportar una declaració expressa de no trobar-se en les circumstàncies que preveu este apartat 5.3, que quedaran incorporades a l'expedient del procediment selectiu.  
  
5.4. Termini per a manifestar l'abstenció  
Prèviament a la sessió de constitució, en el termini de cinc dies hàbils comptats a partir de l'endemà de la publicació de la resolució per la qual es nomenen les persones membres que han de jutjar el procediment selectiu, les persones que es consideren incurses en algun dels motius d'abstenció o en alguna de les situacions recollides en l'apartat 5.2 ho comunicaran per via telemàtica, mitjançant el tràmit telemàtic habilitat a este efecte en la seu electrònica de la Generalitat Valenciana (https://sede.gva.es) o el portal web de la Conselleria d'Educació, Universitats i Ocupació (http://www.ceice.gva.es/va/web/rrhh-educacion/oposiciones), amb l'acreditació documental corresponent.  
  
La presidència haurà de fer constar en l'acta de la sessió de constitució les abstencions estimades.   
5.5. Recusació  
Així mateix, els qui participen en el procés podran recusar les persones que integren els òrgans de selecció quan concórrega en elles alguna de les circumstàncies a les quals es referix l'apartat 5.3 d'esta mateixa base i d'acord amb el que establix l'article 24 de la Llei 40/2015, d'1 d'octubre, de Règim Jurídic del Sector Públic, presentant el corresponent tràmit telemàtic habilitat a este efecte en la seu electrònica de la Generalitat Valenciana (https://sede.gva.es/va/), o a través del portal web de la Conselleria d'Educació, Universitats i Ocupació (http://ceice.gva.es/va/web/rrhh-educacion/oposiciones).  
5.6. Responsabilitat i principis que han de regir l'actuació de l'òrgan de selecció  
El tribunal únic resoldrà tots els dubtes que puguen sorgir en l'aplicació d'estes normes, i haurà d'ajustar la seua actuació al que disposa el capítol II, secció 3, del títol preliminar de la Llei 40/2015, d'1 d'octubre, i a estes bases, així com a les instruccions que eventualment dicte la Direcció General de Personal Docent per a un millor desenvolupament del procediment selectiu, i decidirà les actuacions oportunes davant de circumstàncies excepcionals que, si és el cas, puguen produir-se.  
  
En l'exercici de les seues funcions, l'òrgan de selecció actuarà amb independència, autonomia funcional, imparcialitat, professionalitat i objectivitat en tot el procés selectiu, i garantirà, a més, el compliment dels principis d'igualtat, mèrit, capacitat i publicitat en l'accés a la funció pública. Així mateix, aplicarà en la seua actuació principis d'austeritat, celeritat i agilitat en el desenvolupament dels processos selectius.  
  
Igualment, les persones membres del tribunal únic estaran obligades a complir el deure de sigil professional, que comprendrà en tot cas la prohibició de donar informació a qualsevol persona, entitat o organització sobre les diferents qüestions que es debaten en el seu si referides al contingut dels exercicis, les dates de celebració d'exàmens i les qualificacions obtingudes pels aspirants amb anterioritat a la comunicació oficial, fins i tot després d'haver conclòs el procés selectiu.  
  
5.7. Composició del tribunal  
D'acord amb el que disposa l'article 7 del Reial Decret 276/2007, de 23 de febrer, els tribunals estaran compostos per personal funcionari de carrera en situació administrativa de servei actiu del Cos d'Inspectors al Servei de l'Administració Educativa o del Cos d'Inspectors d'Educació en nombre imparell, no inferior a cinc. Per al present procediment selectiu es fixa la composició del tribunal en cinc membres. En esta composició, es tendirà a la paritat entre homes i dones, llevat que ho impedisquen raons fundades i objectives.  
  
El tribunal estarà integrat per:  
- Un president o presidenta, que designarà directament la Direcció General de Personal Docent a proposta de la Secretaria Autonòmica d'Educació, d'entre el personal funcionari de carrera en actiu del Cos d'Inspectors d'Educació o del Cos d'Inspectors al Servei de l'Administració educativa.  
- Quatre vocals designats mitjançant un sorteig públic entre el personal funcionari de carrera en situació administrativa de servei actiu del Cos d'Inspectors d'Educació o del Cos d'Inspectors al Servei de l'Administració Educativa.  
Actuarà en les funcions de secretaria la persona designada pel president d'entre els 4 vocals.  
Es designarà un tribunal suplent compost de la mateixa manera i designat pel mateix procediment que el tribunal titular, així com vuit membres de reserva, que es designaran igualment per sorteig.  
5.8. Funcions del tribunal  
a) Elaborar els criteris de qualificació de cadascuna de les parts de la prova, per a la qual cosa tindran en compte el que disposen les bases d'esta convocatòria.  
b) Exposar al tauler d'anuncis de la seu d'actuació del tribunal i, si és el cas, en el web de la Conselleria amb competències en matèria d'educació, els criteris de qualificació de cadascuna de les proves.  
  
c) Determinar el dia i l'hora del començament de les sessions de les parts segona i tercera de la prova.  
d) Proposar el cas pràctic que hauran de desenvolupar els participants en el procediment selectiu.  
e) Celebrar els sortejos dels temes per a desenvolupar la primera i la tercera part de la prova, abans que comence el desenvolupament d'estes parts.  
f) Qualificar les diferents parts i exercicis de la prova de la fase d'oposició tenint en compte el que disposen estes bases i els criteris de qualificació aprovats i publicats pel tribunal.  
g) Determinar les puntuacions finals i globals de la prova de la fase d'oposició i publicar-les.  
h) La recepció, l'estudi i la resolució de les reclamacions presentades contra la fase d'oposició.  
i) Baremar els mèrits presentats per les persones aspirants que superen la fase d'oposició.  
j) Publicar la baremació provisional dels mèrits aportats per les persones participants.  
k) La recepció, l'estudi i la resolució de les reclamacions presentades contra la baremació provisional, i la publicació consegüent de la baremació definitiva dels mèrits aportats per les persones participants.  
  
l) Publicar les puntuacions globals del procediment selectiu, ponderant les fases d'oposició i de concurs, per ordre decreixent, i proposar les persones seleccionades.  
m) Elevar a la Direcció General de Personal Docent la proposta de persones seleccionades.  
n) Complir les normes que regulen el present procediment selectiu.  
  
o) Emetre informes quan així ho requerisca la Direcció General de Personal Docent.  
p) Conformar els expedients administratiu i econòmic del procediment selectiu.  
q) Sense perjudici d'això, usar les aplicacions informàtiques que pose a la seua disposició l'Administració Educativa.  
r) Resoldre i, si és el cas, consultar a l'Administració Educativa corresponent tots els dubtes que puguen sorgir al llarg del desenvolupament del procediment selectiu i adoptar les mesures d'actuació necessàries en l'àmbit de la seua competència.  
s) Custodiar la documentació associada al procediment selectiu durant el desenvolupament d'este.  
t) La resta de funcions que els atribuïsquen la normativa vigent i la present convocatòria.  
5.9. Funcions de la persona secretària del tribunal  
A més de les funcions que li atribuïx la legislació vigent, i concretament les que establix l'article 16 de la Llei 40/2015, d'1 d'octubre, la secretària o secretari del tribunal únic exercirà les següents:  
  
a) Vetlar per la publicació efectiva de totes i cadascuna de les comunicacions que han de quedar exposades al tauler d'anuncis de la seu d'actuació del tribunal i, si és el cas, en el web de la Conselleria amb competències en matèria d'educació, amb la indicació de la data en què s'haja produït la publicació efectiva.  
b) Formalitzar els models i els formularis que conformen l'expedient administratiu i econòmic del procediment.  
c) Sense perjudici d'això, usar les aplicacions informàtiques que pose a la seua disposició l'Administració Educativa.  
5.10. Constitució del tribunal  
Per a l'acte de constitució del tribunal únic, la presidència convocarà els membres del seu tribunal, tant titulars com suplents, mitjançant un correu electrònic corporatiu que fixe el lloc, la data i l'hora per a dur a terme este acte, que haurà de ser previ al de presentació dels aspirants.  
  
Excepte en cas de força major, degudament justificat, a la sessió de constitució del tribunal hauran d'assistir tots els membres titulars i suplents per a assegurar la constitució correcta del tribunal.  
En la sessió constitutiva, el president o presidenta del tribunal determinarà quin dels seus membres assumirà les funcions de la secretaria del tribunal. Així mateix, en esta sessió s'adoptaran totes les decisions que corresponguen amb vista al desenvolupament correcte del procediment selectiu.  
La suplència del president o presidenta de l'òrgan de selecció l'autoritzarà la Direcció General de Personal Docent, i la dels vocals, en la mateixa sessió constitutiva, el president o presidenta que haja d'actuar. L'ordre d'actuació del personal suplent és aquell en què figuren disposats en la resolució de nomenament.  
Una vegada constituït el tribunal, per a l'actuació vàlida d'este, així com a l'efecte de celebrar sessions, deliberacions i presa d'acords, es requerirà l'assistència d'almenys la meitat dels components sempre que entre ells hi haja les persones titulars de la presidència i la secretaria o, si és el cas, els qui les substituïsquen. Els vocals suplents podran ser requerits per a la seua actuació a instàncies del president del tribunal, sempre que no s'arribe al nombre mínim per a la seua actuació vàlida.  
  
La inassistència injustificada de les persones integrants del tribunal a les diferents sessions i actes del procediment, incloent-hi la de constitució, donarà lloc a l'exigència de la responsabilitat que corresponga.  
No obstant això, si en el moment de l'inici de les proves del procediment selectiu el tribunal no ha pogut constituir-se, malgrat haver-se seguit el procediment previst, la Direcció General Personal Docent adoptarà les mesures procedents per a garantir el dret de les persones aspirants a la participació en el procediment selectiu.  
5.11. Nomenament de nous components del tribunal  
La Direcció General de Personal Docent dictarà una resolució, que es publicarà en el Diari Oficial de la Generalitat Valenciana, per la qual es nomenen nous components del tribunal que hagen de substituir als qui hagen perdut la seua condició per alguna de les causes previstes en els apartats 5.2, 5.3 i 5.5 d'esta base.  
5.12. Procediment d'actuació del tribunal  
El tribunal resoldrà tots els dubtes que puguen sorgir en l'aplicació d'estes normes, i la seua actuació haurà d'ajustar-se al que disposa la Llei 39/2015, d'1 d'octubre, del Procediment Administratiu Comú de les Administracions Públiques, i a les bases d'esta convocatòria.  
  
5.13. Adaptacions per a les persones aspirants amb diversitat funcional  
Els òrgans de selecció adoptaran les mesures necessàries en els casos en què siga necessari, de manera que les persones amb diversitat funcional o discapacitat igual o superior al 33 % gaudisquen d'oportunitats semblants a les de la resta de participants per a realitzar els exercicis. En este sentit s'establiran, per a les persones amb diversitat funcional o discapacitat que ho sol·liciten, de la manera que preveu la base 3.5 d'esta convocatòria, les adaptacions possibles en temps i mitjans per a realitzar-los, d'acord amb el certificat expedit pels òrgans competents en matèria de diversitat funcional o discapacitat de la Generalitat Valenciana (Vicepresidència Segona i Conselleria de Serveis Socials, Igualtat i Habitatge / Direcció General de les Persones amb Discapacitat), de l'Estat o d'altres comunitats autònomes.  
  
5.14. Nombre de persones aspirants seleccionades  
En cap cas el tribunal podrà seleccionar un nombre superior de persones aspirants al de places assignades. Qualsevol proposta de persones aprovades que contravinga el que s'ha establit anteriorment serà nul·la de ple dret.  
5.15. Indemnitzacions i dietes  
El tribunal que actue en estes proves selectives tindrà dret a la indemnització per raó del servei prevista en el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris, modificat pel Decret 64/2011, de 27 de maig, del Consell; pel Decret 95/2014, de 13 de juny, del Consell, i pel Decret 7/2023, de 27 de gener, del Consell.  
  
D'acord amb l'article 4.4 del Decret 24/1997, d'11 de febrer, i de manera excepcional, s'autoritza la percepció de dieta per restauració per als membres dels òrgans de selecció per desplaçaments dins del terme municipal o a distàncies inferiors a 30 quilòmetres d'este.  
  
5.16. Seu del tribunal  
El tribunal durà a terme la seua actuació en el lloc que determine com a seu la Direcció General de Personal Docent en la resolució per la qual s'aproven les llistes definitives de persones admeses i excloses.  
  
No obstant això, quan concórreguen circumstàncies justificades, la seu d'actuació es podrà modificar, amb l'autorització prèvia de la Direcció General de Personal Docent mitjançant una resolució que haurà de publicar-se en el Diari Oficial de la Generalitat Valenciana.  
  
6. Normes sobre citació i actuació de les persones aspirants davant del tribunal  
6.1. Citació de les persones aspirants  
a) La realització de la primera part de la prova de la fase d'oposició tindrà lloc a partir de la publicació de la llista definitiva de persones aspirants admeses i excloses.  
b) Les convocatòries per a desenvolupar la primera part de la prova d'oposició les realitzarà la Direcció General de Personal Docent a través de la resolució per la qual es publique la llista definitiva de persones aspirants admeses i excloses.  
c) Per a les actuacions que hagen de realitzar de manera conjunta davant del tribunal, les persones aspirants seran convocades de manera col·lectiva. En els altres casos, la convocatòria s'efectuarà mitjançant una citació per relació nominal. Les dues convocatòries s'hauran de publicar al tauler d'anuncis de la seu d'actuació del tribunal i, si és el cas, en el portal web de la Conselleria amb competències en matèria d'educació.  
d) Les persones aspirants seran convocades per a les seues actuacions davant del tribunal en crida única, a excepció del supòsit establit en l'apartat 6.2. A este efecte, en la convocatòria a una crida col·lectiva única hauran de presentar-se davant del tribunal en l'hora i la data fixades en les crides, i seran exclosos del procediment selectiu els qui no hi compareguen.  
En el cas d'actuacions individuals, les persones aspirants convocades per a cada dia han d'estar presents a l'hora fixada pel tribunal com a hora d'inici de les actuacions, que es duran a terme en dues crides diàries, si és el cas (matí i vesprada).  
e) Perdran el dret les persones aspirants que es personen en els llocs de celebració després d'iniciar-se les proves.  
f) Les convocatòries per a realitzar les parts segona i tercera de la prova de la fase d'oposició, així com les citacions per a les actuacions individuals, les publicarà el tribunal al tauler d'anuncis de la seu d'actuació del tribunal i, si és el cas, en el portal web de la Conselleria amb competències en matèria d'educació amb, almenys, vint-i-quatre hores d'antelació respecte del començament d'estes.  
  
6.2. Embaràs i part  
Si alguna de les aspirants no pot iniciar o completar el procés selectiu a causa de part, degudament acreditat, la seua situació quedarà condicionada a la finalització d'este i a la superació de les fases que hagen quedat ajornades, i estes no es podran demorar de manera que es menyscabe el dret de la resta dels aspirants a una resolució del procés ajustada als temps previstos en el procés selectiu, fet que haurà de valorar el tribunal. En tot cas, la realització d'estes tindrà lloc abans de la publicació de la llista de les persones aspirants que hagen superat el procés selectiu.  
  
Així mateix, les aspirants amb fills lactants poden comunicar al tribunal, abans de l'inici de la prova, la necessitat d'interrompre-la durant el temps imprescindible per la lactància materna. Poden exercir este dret en un espai habilitat a este efecte i el temps que hi estiguen s'afegirà al temps establit per a la realització de la prova.  
  
6.3. Desenvolupament del procediment selectiu  
Tant si són convocades de manera col·lectiva com individual, les persones aspirants hauran d'identificar-se davant del tribunal presentant un document que acredite la seua identitat (DNI, passaport o permís de conduir), o el document oficial d'acreditació de la identitat d'estrangers (NIE).  
L'ordre d'actuació de les persones aspirants s'iniciarà alfabèticament per la primera d'aquelles que el seu primer cognom comence per la lletra que establisca la resolució de la conselleria competent en matèria de funció pública per la qual es determina la lletra per a fixar l'ordre d'intervenció de les persones aspirants a totes les proves selectives que es trobe vigent en el moment en què s'inicie la primera part de la fase d'oposició.  
Si el tribunal no compta amb aspirants el primer cognom dels quals comence per esta lletra, iniciaran l'ordre d'actuació per la lletra o lletres següents en ordre alfabètic.  
En qualsevol moment el tribunal podrà requerir a les persones aspirants que acrediten la seua identitat presentant el document identificatiu que corresponga.  
Així mateix, si el tribunal té coneixement que alguna de les persones aspirants no reunix la totalitat dels requisits exigits per la present convocatòria, amb una audiència prèvia de la persona interessada haurà de proposar a la directora general de personal docent que se l'excloga, i se li comunicaran, així mateix, les inexactituds o les falsedats formulades per la persona aspirant en la sol·licitud d'admissió al procediment selectiu als efectes procedents.  
Contra la resolució d'exclusió de la persona aspirant, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Personal Docent en el termini d'un mes comptat des de l'endemà de la seua notificació, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua notificació, d'acord amb el que establixen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
6.4. Publicitat dels criteris d'avaluació  
El tribunal farà públics els criteris d'avaluació de les diferents proves de la fase d'oposició al tauler d'anuncis de la seu d'actuació del tribunal i, si és el cas, en el portal web de la Conselleria d'Educació, Universitats i Ocupació (https://ceice.gva.es/va/) amb anterioritat a l'inici de les proves.   
En estos criteris d'avaluació s'especificarà el desglossament dels criteris i les orientacions amb què el tribunal avaluarà cadascuna de les proves. Els criteris d'avaluació esmentats tindran com a objectiu comprovar de manera diferenciada dues dimensions:  
a) Els coneixements pedagògics, d'administració i legislació educativa adequada a la funció inspectora.  
b) Els coneixements i les tècniques específics per a acomplir la funció inspectora.  
  
7. Contingut i desenvolupament del procediment selectiu  
De conformitat amb el que s'establix en l'apartat 4 de la disposició addicional dotzena de la Llei Orgànica 2/2006, de 3 de maig, d'Educació, així com en l'article 42 del Reglament d'ingrés, accessos i adquisició de noves especialitats en els cossos docents, el sistema d'accés al Cos d'inspectors d'educació serà el de concurs oposició, i, a més, hi haurà una fase de pràctiques que formarà part del procés selectiu.  
  
7.1. Proves prèvies  
7.1.1. Acreditació del coneixement dels idiomes oficials de la Comunitat Valenciana  
De conformitat amb el que establix el Decret 62/2002, de 25 d'abril, del Consell, pel qual es regula l'acreditació dels coneixements lingüístics per a l'accés i la provisió de places en la funció pública docent no universitària a la Comunitat Valenciana, les persones que participen en els procediments d'ingrés i accessos han d'acreditar els coneixements, tant en expressió oral com escrita, dels dos idiomes oficials de la Comunitat Valenciana, d'acord amb la base 2.1.  
  
7.1.2. Valencià  
Les persones que en la data de finalització del termini de presentació de sol·licituds no estiguen en possessió del nivell C1 o equivalent d'acord amb els certificats de la Junta Qualificadora de Coneixements de Valencià, han de participar en la prova extraordinària de coneixements de valencià de nivell C1 convocada a este efecte.  
La Direcció General de Personal Docent dictarà una resolució que anuncie el dia, el lloc i l'hora de celebració de la prova i la composició del tribunal examinador, que es publicarà en el Diari Oficial de la Generalitat Valenciana. Només a les persones que superen esta prova se'ls expedirà el certificat administratiu corresponent de la JQCV.  
  
La Direcció General de Personal Docent farà públic el resultat de la prova extraordinària abans de l'inici del procés selectiu.  
Les persones que no tingueren registrat este requisit en la data de finalització del termini de presentació de sol·licituds i disposen d'este, l'hauran de registrar amb anterioritat a la realització de la prova extraordinària de nivell C1 de valencià.  
Les persones que no hagen acreditat en la data de finalització de termini de sol·licitud de participació en les proves selectives, no hagen superat la prova extraordinària realitzada per a obtindre el certificat de C1 de valencià, o que no hagen registrat este certificat amb anterioritat a la realització de la prova extraordinària, no seran admeses a participar en cap de les proves que constituïxen la fase d'oposició.  
  
En tot cas, abans de l'inici de les proves de la fase d'oposició, el tribunal disposarà de la relació de les persones aspirants que reunixen el requisit de la base 2.1.j.1.  
7.2. Fase d'oposició  
7.2.1. Desenvolupament de la fase d'oposició  
D'acord amb el títol IV, capítol III, articles 44 i 45 del Reglament d'ingrés, accés i adquisició de noves especialitats en els cossos docents, aprovat pel Reial Decret 276/2007, de 23 de febrer, la fase d'oposició consistirà en una prova que constarà de tres parts. En la part escrita en què no es requerisca exposició oral de la persona candidata o lectura davant el tribunal, haurà de garantir-se l'anonimat de les persones aspirants. Abans del començament de les parts de la prova que tinguen caràcter anònim, la presidència del tribunal rebrà les instruccions dictades a este efecte per la Direcció General de Personal Docent i, en un sobre tancat, els codis d'anonimat.  
  
7.2.2 Contingut de la prova  
De conformitat amb l'article 44 del Reglament d'ingrés, accessos i adquisició de noves especialitats en els cossos docents, la fase d'oposició consistirà en una prova en què es valoraran els coneixements pedagògics, d'administració i legislació educativa adequada a la funció inspectora que realitzaran les persones aspirants, així com els coneixements i les tècniques específics per a l'acompliment d'esta. Esta prova estarà dividida en tres parts segons l'ordre que s'esmenta a continuació:  
  
a) Primera part:  
Consistirà a desenvolupar escrit un tema, referit a la part A del temari, triat per l'aspirant entre dos extrets per sorteig pel tribunal en sessió pública. Mitjançant esta primera part de la prova, el tribunal haurà d'apreciar els coneixements i les habilitats tècniques específiques perquè les persones candidates acomplisquen la funció inspectora, que pose en evidència la seua preparació especial per a l'accés al Cos d'Inspectors d'Educació.  
Per a esta primera part de la prova escrita, les persones aspirants disposaran d'un màxim de tres hores. Esta primera part de la prova té caràcter anònim, per la qual cosa no ha de contindre cap senyal que identifique qui l'ha realitzada. Serà custodiada pel tribunal per a la posterior lectura i qualificació.  
b) Segona part:  
Consistirà en l'anàlisi d'un cas pràctic sobre les tècniques adequades per a l'actuació de la inspecció d'educació, que proposarà el tribunal.  
Per a esta segona part de la prova, la persona aspirant disposarà d'un màxim de tres hores.  
Esta segona part de la prova té caràcter anònim, per la qual cosa no ha de contindre cap senyal que identifique qui l'ha realitzada, i serà custodiada pel tribunal per a la posterior lectura i qualificació.  
c) Tercera part:  
Consistirà en l'exposició oral d'un tema referit a la part B del temari, triat per la persona aspirant entre dos extrets per sorteig pel tribunal. La persona aspirant disposarà de trenta minuts per a preparar este exercici, i no podrà utilitzar material auxiliar, i d'un màxim de 60 minuts per a l'exposició oral. L'exposició del tema haurà d'arribar a un mínim de vint minuts. Acabada l'exposició, els membres del tribunal podran formular les preguntes o els aclariments que consideren pertinents, durant un temps màxim de quinze minuts.  
  
7.2.3. Temari vigent  
D'acord amb l'Ordre EDU/3429/2009, d'11 de desembre, per la qual s'aprova el temari d'oposició del procediment selectiu d'accés al Cos d'Inspectors d'Educació (BOE 306, 21 de desembre), seran aplicables a esta convocatòria els temes que recull l'annex II de la present ordre. Així mateix, amb base en l'article 43.3 del Reglament d'ingrés i accés a cossos docents i l'article 2 de l'esmentada Ordre EDU/3429/2009, als temes de la part B del temari s'afigen els temes específics de l'Administració educativa de la Comunitat Valenciana que recull l'annex III.  
7.3. Fase de concurs de mèrits  
Les persones que participen en este procediment aportaran un document d'autobarem de mèrits, segons el model que figura en el portal web, i la documentació acreditativa dels mèrits inclosos en este, i que no estiguen en poder d'esta administració.   
Les persones aspirants admeses en el procediment selectiu, així com les excloses que hagen interposat un recurs d'alçada pendent de resolució, hauran de presentar telemàticament la documentació acreditativa dels mèrits a través de la seu electrònica de la Generalitat Valenciana (https://sede.gva.es/va/) o del portal web de la Conselleria d'Educació, Universitats i Ocupació (http://www.ceice.gva.es/va/web/rrhh-educacion/oposiciones), i serà necessari identificar-se per qualsevol dels sistemes d'identificació o signatura electrònica admesos en la mateixa seu electrònica, en els cinc dies hàbils següents al de la data de la publicació de les puntuacions provisionals de la prova .  
En esta fase només es tindran en compte els mèrits perfets fins al dia anterior a l'inici de la primera part de la prova que establix la base 7.2.2 d'esta Ordre, acreditats documentalment com s'indica en l'annex I.   
  
Les persones aspirants es responsabilitzen expressament de la documentació aportada. En cas de falsedat o manipulació en algun document, perdran el dret a participar en la present convocatòria, independentment de la responsabilitat que pertoque.  
L'Administració es reserva el dret a requerir, en qualsevol moment del desenvolupament del procediment, l'acreditació de la documentació que es considere necessària.  
7.4. Fase de pràctiques  
Les persones aspirants que resulten seleccionades d'acord amb la base 9 hauran de realitzar un període de pràctiques tutelades que formaran part del procés selectiu i que tindran per objectiu comprovar l'aptitud per a la funció inspectora d'estes.  
Esta fase tindrà una duració de quatre mesos i inclourà cursos de formació.  
Els aspirants que, per causa justificada no puguen realitzar esta fase de pràctiques en el període determinat, tindran la possibilitat de sol·licitar ampliació d'este període de pràctiques en el mateix curs, o una pròrroga per a realitzar-la el curs següent. Les dues situacions hauran de ser aprovades mitjançant una resolució de la Direcció General de Personal Docent.  
Esta fase de pràctiques serà regulada mitjançant una resolució de la Direcció General esmentada anteriorment.  
8. Qualificació  
8.1. Qualificació de la fase d'oposició  
El tribunal qualificarà cadascuna de les parts de la prova de zero a deu punts (0-10), i serà necessari aconseguir en cadascuna una puntuació igual o superior a cinc (5) punts per a considerar que el funcionari o la funcionària aspirant ha superat la fase d'oposició i, per tant, pot accedir a la valoració dels mèrits en la fase de concurs.  
  
Quan en la qualificació atorgada a cada aspirant en una de les parts de la prova, per les persones membres del tribunal, hi haja una diferència igual o superior al 30%, automàticament seran excloses la qualificació màxima i la mínima, i es calcularà la puntuació mitjana entre les qualificacions restants. Només es podran eliminar com a màxim dues qualificacions.  
Tenint en compte el que s'ha exposat, per a obtindre la qualificació de cadascuna de les parts de la prova, el tribunal calcularà la mitjana aritmètica de les qualificacions atorgades per cadascun dels membres, i esta s'aproximarà fins a la deumil·lèsima amb la finalitat d'evitar empats en la llista final de seleccionats. Constarà de manera individualitzada la nota atorgada per cada membre del tribunal en l'acta de la sessió.  
La puntuació final de la prova, una vegada superades les tres parts d'esta, serà el resultat d'aplicar les ponderacions següents a les puntuacions adjudicades en cadascuna d'estes:  
Part primera: 30 %.  
Part segona: 40 %.  
Part tercera: 30 %.  
Finalitzada la prova, el tribunal farà públiques, al tauler d'anuncis de la seu d'actuació del tribunal i, si és el cas, en el portal web de la Conselleria amb competències en matèria d'educació, les puntuacions obtingudes per totes les persones participants. Contra les puntuacions obtingudes en cadascuna de les parts de la prova, els aspirants podran presentar al·legacions davant del tribunal, en el primer dia hàbil següent al de la publicació de les qualificacions des de les 09.00 hores fins a les 14.00 hores i en la seu d'actuació d'este. Revisades les al·legacions, el tribunal farà públiques les puntuacions definitives i es consideraran desestimades les al·legacions presentades quan les puntuacions no s'hagen modificat.  
8.2. Valoració de la fase de concurs  
L'assignació de la puntuació que corresponga a les persones aspirants en esta fase, segons el barem recollit en l'annex I, la portarà a efecte el tribunal del procediment de selecció.  
Els aspirants es responsabilitzen expressament de la veracitat de la documentació aportada. En cas de falsedat o manipulació en algun document, perdran el dret a la participació en esta convocatòria, amb independència de la responsabilitat penal que s'hi podria imputar per falsedat documental.  
Només als qui han superat la fase d'oposició se'ls suma la puntuació obtinguda en la fase de concurs a fi d'obtindre la puntuació global a què es referix la base 9 d'esta ordre.  
La llista amb la puntuació provisional aconseguida en la fase de concurs pels qui hagen superat la fase d'oposició es farà pública al tauler d'anuncis de la seu d'actuació del tribunal i, si és el cas, en el portal de la Conselleria amb competències en matèria d'educació.  
  
Les persones interessades podran presentar les al·legacions que consideren oportunes mitjançant un escrit dirigit a la presidència del tribunal i les recollirà la secretaria del tribunal corresponent en la seua seu d'actuació des de les 09.00 hores fins a les 14.00 hores de l'endemà de la seua publicació.  
Una vegada estimades o desestimades les al·legacions, el tribunal farà públics els resultats de la baremació definitiva dels mèrits. Esta publicació es durà a terme al tauler d'anuncis de la seu d'actuació del tribunal i, si és el cas, en el portal web de la Conselleria amb competències en matèria d'educació.  
Contra la resolució definitiva de la fase de concurs, les persones interessades podran interposar un recurs d'alçada davant de la Direcció General de Personal Docent, en el termini d'un mes a comptar de l'endemà de la seua publicació, d'acord amb el que preveuen els articles 112, 121 i 122 de la Llei 39/2015, d'1 d'octubre, del Procediment Administratiu Comú de les Administracions, a través de la seu electrònica de la Generalitat Valenciana (https://sede.gva.es/va/), o a través del portal web de la Conselleria d'Educació, Universitats i Ocupació (http://www.ceice.gva.es/va/web/rrhh-educacion/oposiciones).  
8.3. Possible expulsió de les persones aspirants  
Per a garantir que el concurs oposició es realitze conformement als principis d'igualtat, mèrit i capacitat, el tribunal, per resolució motivada, podrà determinar, amb una audiència prèvia de la persona aspirant, l'expulsió d'un opositor o opositora, cas en què passarà a formar part de la llista de persones aspirants excloses i no podrà formar part de la llista d'aspirants constituïda per a l'acompliment temporal de llocs de treball del Cos d'Inspectors d'Educació en l'àmbit de la Comunitat Valenciana, ni tindrà dret a la devolució de les taxes.  
La persona expulsada podrà reclamar la resolució d'expulsió en el termini de 24 hores davant del tribunal de selecció, que haurà de resoldre-la en el termini màxim de 24 hores.  
  
9. Superació de les fases d'oposició i concurs i agregació de puntuacions  
9.1. Agregació de puntuacions  
Resultaran seleccionades per a passar a la fase de pràctiques les persones aspirants que, una vegada ordenades segons la puntuació global de les fases d'oposició i concurs, tinguen un número d'ordre igual o inferior al nombre total de places convocades en el corresponent cos i especialitat.  
Per a obtindre la puntuació global, els tribunals ponderaran en dos terços la puntuació obtinguda en la fase d'oposició i en un terç la puntuació obtinguda en la fase de concurs. La puntuació global resulta de la suma de les dues fases una vegada realitzades les ponderacions esmentades.  
El tribunal agregarà, una vegada ponderades, les puntuacions de la fase de concurs a les persones aspirants que hagen superat la fase d'oposició, les ordenaran segons les puntuacions totals obtingudes i determinaran les persones aspirants que han superat el concurs oposició.  
  
9.2. Criteris de desempat  
En el cas que quan s'efectue l'ordenació de les persones aspirants es produïsquen empats, es resoldran atenent, successivament, els criteris següents:  
1. Puntuació més alta en la fase d'oposició.  
2. Puntuació més alta aconseguida en les diferents parts de la fase d'oposició d'acord amb la prelació següent: segona part de la prova de la fase d'oposició, primera part de la prova de la fase d'oposició i tercera part de la prova de la fase d'oposició.  
3. Puntuació més alta en els apartats del barem de mèrits per l'ordre en què estos apareixen en l'annex I de la convocatòria.  
4. Puntuació més alta en els subapartats del barem de mèrits per l'ordre en què estos apareixen en l'annex I de la convocatòria.  
En cas que amb l'aplicació dels criteris anteriors subsistisquen empats en la qualificació per a determinar les persones aspirants seleccionades, es resoldran mitjançant una prova complementària davant del tribunal consistent a desenvolupar un tema extret a l'atzar entre els que formen part del temari B, durant un temps màxim de 30 minuts.  
  
9.3. Declaració de persones aspirants seleccionades  
En cap cas podrà declarar-se que han sigut seleccionades en el concurs oposició un nombre superior d'aspirants al nombre de places convocades. Qualsevol proposta que contravinga el que s'ha establit anteriorment serà nul·la de ple dret.  
9.4. Llista única de persones aspirants seleccionades  
El tribunal, una vegada finalitzades les actuacions a què es referixen els apartats anteriors, elaborarà la llista de persones aspirants seleccionades. Per a això, confeccionarà una llista única en la qual figuraran les persones seleccionades ordenades per la puntuació obtinguda.  
9.5. Publicació de la llista de persones aspirants seleccionades.  
Esta llista es farà pública en el portal web de la Conselleria d'Educació, Universitats i Ocupació (https://ceice.gva.es/va/), i s'establirà un termini de tres dies per a la reclamació i l'esmena de possibles errors materials, de fet o aritmètics.  
9.6. Recursos contra la llista de persones aspirants seleccionades.  
Contra la llista de persones aspirants seleccionades, podrà interposar-se un recurs d'alçada davant de la Direcció General de Personal Docent en el termini d'un mes, a comptar de l'endemà de la data de publicació de les llistes al tauler d'anuncis corresponent, de conformitat amb el que disposen els articles 112, 121 i 122 de la Llei 39/2015, d'1 d'octubre, del Procediment Administratiu Comú de les Administracions, a través de la seu electrònica de la Generalitat Valenciana (https://sede.gva.es/va/) o a través del portal web de la Conselleria d'Educació, Universitats i Ocupació (http://www.ceice.gva.es/va/web/rrhh-educacion/oposiciones).  
9.7. Persones aspirants que aproven per diferents administracions educatives  
Les persones aspirants que concórreguen i superen el concurs oposició per a l'ingrés en el Cos d'Inspectors d'Educació en convocatòries corresponents a diferents administracions educatives, en el termini de 10 dies hàbils comptats a partir de l'endemà de la publicació de les llistes del personal seleccionat, hauran d'optar per una d'estes, mitjançant una instància dirigida a la Direcció General de Personal Docent, i renunciaran a tots els drets que puguen correspondre'ls per participar en la resta. Si no trien esta opció, l'acceptació del primer nomenament s'entendrà com a renúncia tàcita a la resta.  
  
9.8. Inalterabilitat de les places assignades  
Una vegada publicades les llistes del personal seleccionat, si algun candidat o candidata renuncia a la plaça obtinguda, o per motius degudament justificats perd tots els drets derivats del procediment, en cap cas podrà considerar-se seleccionada la persona que, per ordre de puntuació, ocupe el lloc immediat posterior al de l'última que figure en la llista del cos i l'especialitat corresponent. Així mateix, la declaració de ajornament en la fase de pràctiques tampoc suposarà modificació en les places assignades a la resta d'aspirants.  
9.9. Llista de persones aspirants no seleccionades  
A l'efecte de facilitar l'acompliment temporal de llocs de treball del Cos d'Inspectors d'Educació establit en la base 14, el tribunal elaborarà una llista que detalle les persones aspirants no seleccionades en el procés selectiu regulat per la present ordre que hagen superat la fase d'oposició ordenades segons la puntuació total obtinguda, una vegada realitzades les ponderacions corresponents a cada part de la prova.  
  
  
10. Presentació de documents per les persones aspirants seleccionades  
10.1. Termini i procediment  
En el termini d'un mes, a comptar des de l'endemà del dia què es faça pública la llista de persones aspirants seleccionades, i de conformitat amb el que preveu la Resolució de 18 de juliol de 2019, de la directora general de personal docent, per la qual es regula la presentació de documentació i alta en nòmina del personal funcionari docent no universitari (DOGV 8597), tota la documentació justificativa dels requisits de participació i presa de possessió haurà de presentar-se en la seu electrònica de la Generalitat Valenciana (https://sede.gva.es/va/) i el formulari requerirà ser signat electrònicament per qualsevol dels sistemes d'identificació i signatura electrònica admesos en esta seu de la Generalitat.  
Si no poden obtindre's electrònicament d'altres Administracions Públiques les dades necessàries o calguera un consentiment específic, es requerirà al docent que, en el termini de deu dies, presente la documentació que els acredite en els registres físics d'esta Conselleria i de les direccions territorials.  
10.2 Nul·litat d'actuacions  
Les persones aspirants que, dins del termini fixat, i excepte els casos de força major, no presenten la documentació, o de l'examen d'esta es deduïsca que manquen d'algun dels requisits que indica la base 2, no podran ser nomenades personal funcionari de carrera i quedaran anul·lades les seues actuacions, sense perjudici de la responsabilitat en què hagen incorregut per falsedat en la sol·licitud inicial.  
  
  
11. Nomenament de persones funcionaris en pràctiques  
La Direcció General de Personal Docent nomenarà personal funcionari en pràctiques les persones aspirants seleccionades. Estes persones hauran de realitzar les pràctiques en les destinacions adjudicades, i s'entendrà que renuncien al procediment selectiu les que no s'hi incorporen.  
  
Les destinacions que se'ls adjudiquen per al període de pràctiques tindran caràcter provisional.  
12. Fase de pràctiques  
12.1. Duració i regulació  
La fase de pràctiques tutelades, que forma part del procediment selectiu, té per objectiu valorar les aptituds per a exercir les funcions pròpies de la inspecció educativa dels aspirants seleccionats, i inclourà un curs de formació, l'organització del qual correspondrà a la Subdirecció General de Formació del Professorat.  
  
La persona candidata serà tutelada, en esta fase, per un inspector o inspectora d'educació, personal funcionari de carrera experimentat, designat per la comissió qualificadora corresponent.  
La duració d'esta fase serà de quatre mesos de serveis efectius amb plenitud de funcions pròpies del Cos d'Inspectors d'Educació, en la destinació que s'adjudique a les persones seleccionades.   
El seu desplegament es regula mitjançant resolució de la Direcció General de Personal Docent.  
12.2 Avaluació de la fase de pràctiques  
El tribunal actuarà com a comissió qualificadora que avaluarà la fase de pràctiques i garantirà que les persones funcionàries en pràctiques tenen les capacitats necessàries per a exercir la inspecció i es referirà tant a l'exercici professional com a les activitats de formació que hauran de realitzar les persones candidates.  
Finalitzada la fase de pràctiques, el tribunal serà l'encarregat, conformement als criteris que establisca la resolució esmentada, de l'avaluació final, amb la qualificació d'apte o no apte.  
12.3. No superació fase de pràctiques  
Les persones aspirants que no superen la fase de pràctiques per haver sigut declarades no aptes podran incorporar-se amb les persones aspirants seleccionades de la següent promoció que es convoque, per a repetir, només una vegada, la realització de la fase de pràctiques, i en este cas el número d'ordre que ocuparà serà l'immediatament següent al que corresponga a l'últim de les persones aspirants seleccionades de la promoció a la qual s'incorpora. En cas de no poder incorporar-se a la promoció següent per no haver-se convocat eixe any cap procediment selectiu, realitzaran la fase de pràctiques durant el curs següent a aquell en què haja sigut qualificat de no apte. Les persones que no s'incorporen per a repetir la fase de pràctiques o les que siguen declarades no aptes per segona vegada, perdran tots els drets al nomenament com a personal funcionari de carrera del Cos d'Inspectors d'Educació, mitjançant una resolució motivada de la Direcció General de Personal Docent, d'acord amb el que disposa l'article 31 del Reglament d'ingrés, accessos i adquisició de noves especialitats en els cossos docents.  
  
La Direcció General de Personal Docent declararà, mitjançant una Resolució motivada, la pèrdua de tots els drets al nomenament com a funcionaris de carrera del Cos d'Inspectors d'Educació dels funcionaris en pràctiques que siguen qualificats com a no aptes, així com dels que no s'hagen incorporat a la seua destinació provisional en els termes expressats en l'apartat 1 de la base 11.  
12.4. Ajornament de la fase de pràctiques  
Les persones aspirants que no puguen completar el mínim de quatre mesos de serveis efectius establit per a esta fase del procés selectiu durant el curs corresponent, per causes degudament justificades i apreciades per la Direcció General de Personal Docent, hauran de presentar una sol·licitud dŽajornament per a realitzar les pràctiques. Si s'estima la seua sol·licitud, no seran qualificades per la comissió de valoració i s'incorporaran a esta fase en el procediment següent o, si és el cas, en el curs següent per a repetir esta fase de pràctiques. No obstant això, la sol·licitud dŽajornament es podrà autoritzar només una vegada.  
  
12.5. Règim jurídic administratiu  
Des del moment del nomenament de personal funcionari en pràctiques fins al nomenament com a personal funcionari de carrera, el règim jurídic administratiu dels opositors i les opositores serà el de personal funcionari en pràctiques, sempre que estiguen exercint un lloc docent.  
  
  
13. Nomenament de personal funcionari de carrera  
13.1. Aprovació de l'expedient  
Una vegada conclosa la fase de pràctiques i comprovat que totes les persones aspirants declarades aptes en esta reunixen els requisits generals i específics de participació establits en la present convocatòria, la Direcció General de Personal Docent aprovarà l'expedient del procés selectiu, que es publicarà en el Diari Oficial de la Generalitat Valenciana, i es remetran les llistes de persones seleccionades al ministeri competent en matèria d'educació, que nomenarà el personal funcionari de carrera del Cos d'Inspectors d'Educació de les persones aspirants seleccionades en el procediment selectiu dut a terme per la present convocatòria i expedirà els títols corresponents, amb efecte de l'endemà de la finalització de la fase de pràctiques.  
  
Així mateix, per a l'adquisició de la condició de funcionaris de carrera hauran de prestar acatament a la Constitució, a l'Estatut d'Autonomia de la Comunitat Valenciana i a la resta de l'ordenament jurídic.  
  
13.2 Destinació amb caràcter definitiu  
D'acord amb el que preveu l'article 10.1 d del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer, les persones aspirants que hagen superat el procés selectiu hauran d'obtindre la seua primera destinació definitiva en l'àmbit de gestió de la Conselleria d'Educació, Universitats i Ocupació, i acudiran amb caràcter forçós al concurs, tal com disposa l'article 13 del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos.  
  
14. Llista per a exercir temporalment llocs corresponents al Cos d'Inspectors d'Educació  
14.1. Requisits  
Les persones aspirants admeses al concurs oposició que no hagen superat el procés selectiu passaran a formar part de la llista per a exercir temporalment llocs de treball del Cos d'Inspectors d'Educació, quan complisquen els requisits següents:  
a) Haver superat, almenys, dues parts de la prova de la fase d'oposició.  
b) Acreditar el compliment dels requisits per a participar en el procediment.  
14.2. Ordenació de les persones aspirants  
a) De conformitat amb el que establix l'article 27 del Decret 80/2017, la provisió de llocs de treball amb caràcter temporal es realitzarà amb les persones aspirants no seleccionades que hagen superat les tres parts de la fase d'oposició regulada per la present convocatòria, ordenades segons la puntuació total obtinguda una vegada realitzades les ponderacions corresponents a cada prova.  
En cas d'empat, s'aplicaran com a criteri de desempat el de més puntuació aconseguida en les diferents parts de la fase d'oposició d'acord amb la prelació següent: segona part de la fase d'oposició; primera part de la fase d'oposició i tercera part de la fase d'oposició.  
  
La seua incorporació a llocs amb caràcter temporal es realitzarà mitjançant un nomenament provisional per millora d'ocupació, i fins a la convocatòria d'un nou procés selectiu o la incorporació de la persona titular del lloc, i els serà aplicable el que establix l'article 122 de la Llei 4/2021, de 16 d'abril, de la Funció Pública Valenciana.  
b) La provisió dels llocs de treball que queden vacants després d'aplicar el procediment establit en l'apartat a d'esta base es realitzarà entre les persones participants no seleccionades que hagen superat dues parts de la fase d'oposició regulada per la present convocatòria, ordenades segons la puntuació total obtinguda una vegada realitzades les ponderacions corresponents a les tres parts de la fase d'oposició.  
  
En cas d'empat, s'aplicarà com a criteri de desempat el de més puntuació aconseguida en les diferents parts de la fase d'oposició d'acord amb la prelació següent: segona part de la fase d'oposició; primera part de la fase d'oposició i tercera part de la fase d'oposició.  
  
La seua incorporació a llocs amb caràcter temporal es realitzarà mitjançant nomenament provisional per millora d'ocupació, i fins a la convocatòria d'un nou procés selectiu o la incorporació de la persona titular del lloc, i els serà aplicable el que establix l'article 122 de la Llei 4/2021, de 16 d'abril, de la Funció Pública Valenciana.  
En tot cas, estes persones aspirants es comprometen a justificar que reunixen els requisits per a exercir el lloc pel qual s'han presentat al procediment selectiu en el moment en què, per a això, siguen requerides per l'Administració.  
15. Tractament de dades de caràcter personal  
1. El tractament de dades personals del personal aspirant que es realitze en execució de la present convocatòria s'ajustarà al que es disposa en el règim jurídic europeu i estatal en matèria de protecció de dades de caràcter personal.   
2. De conformitat amb el que disposa l'article 13 del Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades i pel qual es deroga la Directiva 95/46/CE, així com l'article 11 de la Llei Orgànica 3/2018, de 5 de desembre, de protecció de dades personals i garantia dels drets digitals i informació relativa al tractament de dades de caràcter personal, la informació bàsica en matèria de protecció de dades objecte de la present convocatòria és la següent:   
  
a. Té la condició de responsable del tractament la Conselleria d'Educació, Universitats i Ocupació.  
b. La finalitat per al tractament de dades personals és gestionar el procés selectiu de personal docent que regula la present convocatòria.  
  
c. La persona interessada té dret a sol·licitar l'accés, la rectificació i la supressió de les seues dades de caràcter personal, així com a sol·licitar la limitació o l'oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que preveu l'enllaç següent: http://sede.gva.es/va/proc19970  
3. La resta d'informació corresponent al tractament de dades personals (base jurídica del tractament, el termini de conservació de les dades, el dret a presentar una reclamació davant de la Delegació de Protecció de Dades de la Generalitat o davant de l'autoritat de control, les possibles cessions de dades, les comunicacions internacionals, així com les dades de contacte de la Delegació) està disponible en el RAT (Registre d'activitat de tractament) denominat “Processos Selectius”, accessible en la pàgina web de la Conselleria www.ceice.gva.es/va/registre-de-tractament-de-dades   
4. Quant als tribunals i les comissions previstes en la present convocatòria, les dades de les persones que els integren es tractaran, així mateix, de conformitat amb el que dispose la normativa vigent en matèria de protecció de dades, complint els principis relatius al tractament i amb el deure d'informar les persones interessades, que tindran el deure de confidencialitat de la informació que coneguen en el desenvolupament de les seues funcions.  
5. Respecte de l'aportació de documents per l'interessat, o de consulta telemàtica d'estos:  
- En el cas que es requerisca autorització de la persona interessada, esta s'atorgarà, de manera inequívoca, per a poder consultar les seues dades personals. En cas contrari, la persona interessada haurà d'aportar els documents acreditatius corresponents.   
- En el cas que la consulta de dades estiga emparada per l'article 28.2 de la Llei 39/2015, la Direcció General de Personal Docent té la potestat per a consultar esta informació. No obstant això, si la persona interessada desitja oposar-s'hi, resultarà imprescindible que indique la informació concreta a la consulta de la qual s'oposa i els motius que ho justifiquen. Si s'hi oposa, quedarà obligada a aportar els documents acreditatius corresponents.   
- I per al cas que la persona interessada declare dades personals, l'òrgan gestor podrà verificar-ne la veracitat d'acord amb el que establix la disposició addicional huitena de la Llei Orgànica 3/2018, de 5 de desembre, i l'article 4 de la Llei 40/2015, d'1 d'octubre, de Règim Jurídic del Sector Públic.   
  
Normes finals  
  
Primera  
D'acord amb el que establix l'article 9.1 del Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig, d'Educació, i es regula el règim transitori d'ingrés a què es referix la disposició transitòria dessetena de la llei esmentada, la Conselleria d'Educació, Universitats i Ocupació, publicarà el Boletín Oficial del Estado un anunci en què s'indique l'administració educativa convocant, el cos al qual afecta la convocatòria, el nombre de places convocades, la data de publicació d'esta convocatòria en el Diari Oficial de la Generalitat Valenciana, la data de finalització del termini de presentació d'instàncies i l'òrgan al qual estes han de dirigir-se.  
  
  
Segona  
D'acord amb el que disposa l'article 25 de la Llei 39/2015, d'1 d'octubre, del Procediment Administratiu Comú de les Administracions Públiques, la falta de resolució expressa a les sol·licituds o les reclamacions que regula esta ordre té efectes desestimatoris de la sol·licitud o la reclamació, sense perjudici de l'obligació de resoldre de l'Administració.  
  
Tercera  
De conformitat amb el que establixen els articles 112, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i amb els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra esta ordre, que posa fi a la via administrativa, podrà interposar-se potestativament un recurs de reposició davant de la persona titular de la Conselleria d'Educació, Universitats i Ocupació en el termini d'un mes a comptar de l'endemà de la publicació en el Diari Oficial de la Generalitat Valenciana, o bé podrà interposar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 2 de febrer de 2024  
  
El conseller d'Educació, Universitats i Ocupació,  
JOSÉ ANTONIO ROVIRA JOVER  
  
  
  
ANNEX I  
 Barem de mèrits per a accés al cos d'inspectors d'educació  
  
Les persones aspirants no podran aconseguir més de 10 punts per la valoració dels seus mèrits.  
I. Trajectòria professional (fins a un màxim de 3,0000 punts).  
1.1. Treball desenvolupat:  
1.1.1 Per cada any d'experiència docent que supere els deu exigits com a requisit, com a personal funcionari de carrera dels cossos que integren la funció pública docent: 0,5000 punts.  
Les fraccions d'any es computaran per mes complet a raó de 0,0416 punts per mes.  
L'experiència docent prèvia en centres públics es baremarà d'ofici d'acord amb les dades que consten en la base de dades d'esta administració.  
Les persones aspirants que són o hagen sigut personal docent de la Conselleria d'Educació, Universitats i Esport poden consultar les dades relatives a la seua antiguitat a través de la plataforma OVIDOC, a partir de la publicació de les llistes definitives de persones admeses.  
En el cas que les persones aspirants al·leguen experiència docent prèvia en centres públics d'altres administracions educatives i esta no figure en OVIDOC, podran aportar la documentació acreditativa emesa per l'òrgan competent en l'acte de presentació de mèrits que s'establix en el punt 7.3.2 de la convocatòria.  
1.1.2 Per cada any de servei en llocs de l'Administració educativa de nivell 26 o superior (excloent-ne el d'inspector accidental): 0,5000 punts.  
Les fraccions d'any es computaran per mes complet a raó de 0,0416 punts per mes.  
Documentació acreditativa: full de serveis certificat per la direcció general competent en matèria de recursos humans de la conselleria que tinga assignades les matèries d'Administració pública o òrgan competent de l'Estat o de la resta de les comunitats autònomes, fent constar presa de possessió i cessament.  
En el cas que les persones aspirants al·leguen experiència en llocs de l'Administració educativa de nivell 26 o superior (excloent-ne el d'inspector accidental) en altres administracions i esta no figure en OVIDOC, podran aportar la documentació acreditativa emesa per l'òrgan competent en la presentació de mèrits establit en el punt 7.3. de la convocatòria.  
1.2. Per pertànyer als cossos de catedràtics d'ensenyament secundari, de Música i Arts Escèniques, d'escoles oficials d'idiomes i d'Arts Plàstiques i Disseny: 2,0000 punts.  
En este apartat es valoraran com a màxim cinc anys posteriors als deu anys d'exercici professional exigits per la convocatòria. No podran acumular-se les puntuacions corresponents als apartats anteriors quan els serveis s'hagen prestat simultàniament en més d'un centre docent. Així mateix, els serveis prestats es valoraran en només un dels subapartats 1.1.1 i 1.1.2, i no es podran acumular les puntuacions quan els serveis s'hagen prestat de manera simultània.  
  
Els serveis prestats a l'estranger s'acreditaran mitjançant certificats expedits per l'administració educativa corresponent, en els quals haurà de constar el temps de prestació de serveis, el caràcter del centre, públic o privat, i el nivell educatiu, i es valoraran pel subapartat que corresponga segons les dades que continga el certificat.  
  
Estos certificats hauran de presentar-se traduïts a alguna de les llengües oficials de la Comunitat Valenciana.  
II. Exercici com a inspector o inspectora accidental (fins a un màxim de 3,0000 punts).  
2.1. Per cada any de servei en llocs d'inspector o inspectora accidental: 0,7500 punts.  
Per cada mes: 0,0625 punts.  
En este apartat només es tindran en compte els anys prestats com a inspector o inspectora accidental en llocs obtinguts com a resultat de la seua participació, bé en els concursos de mèrits convocats per a la seua provisió o bé en els procediments selectius d'accés al cos. No seran susceptibles de valoració els anys de servei que s'hagen valorat per a ingressar o accedir al cos de la funció pública de què es tracte.  
  
L'experiència com a inspector accidental es baremarà d'ofici d'acord amb les dades que consten en la base de dades d'esta administració.  
Documentació acreditativa: document justificatiu del nomenament expedit per les direccions territorials d'educació o l'òrgan competent del Ministeri d'Educació o de la resta d'administracions autonòmiques en el qual conste la data de la presa de possessió i de cessament o continuïtat, si és el cas.  
III. Exercici de càrrecs directius i de coordinació didàctica (fins a un màxim de 3,0000 punts).  
Si s'ha exercit simultàniament més d'un d'estos càrrecs o funcions, no es podrà acumular la puntuació i es valorarà la més beneficiosa per al participant.  
3.1. Per cada any en la direcció de centres públics docents o centres de professors i recursos, CEFIRE o SPE: 0,7500 punts.  
3.2. Per l'acompliment d'altres càrrecs directius o de coordinació didàctica:  
3.2.1 Per cada any en la subdirecció, direcció d'estudis, secretaria o sotssecretaria en centres públics: 0,5000 punts.  
3.2.2 Per cada any de servei exercint la direcció de departament o la coordinació de cicle d'Educació Infantil o equip docent en l'Educació Primària així com la direcció d'agrupacions de llengua i cultura espanyoles en centres públics: 0,1000 punts.  
En este apartat no seran susceptibles de valoració els càrrecs directius que s'hagen valorat per a ingressar o accedir al cos de la funció pública de què es tracte.  
Documentació acreditativa: document justificatiu del nomenament expedit per les direccions territorials d'Educació o l'òrgan competent del Ministeri d'Educació o de la resta d'administracions autonòmiques en el qual conste la data de la presa de possessió i de cessament o continuïtat, si és el cas.  
IV. Preparació científica i didàctica i altres mèrits (fins a un màxim de 2,0000 punts).  
4.1. Preparació científica i didàctica (màxim 0,7000 punts).  
4.1.1 Per cada títol de Llicenciatura, Enginyeria, Arquitectura o títol equivalent diferent de l'al·legat per a l'accés: 0,3500 punts.  
Documentació acreditativa: títol al·legat per a l'accés, i de l'al·legat per al mèrit, o, si és el cas, certificat supletori provisional, expedit per la universitat de conformitat amb el que preveu el Reial Decret 1002/2010, de 5 d'agost, sobre expedició de títols universitaris oficials, amb una antiguitat màxima d'1 any des de la data d'emissió del certificat.  
  
4.1.2. Per cada títol oficial de màster (excepte el màster de secundària que acredita la formació pedagògica i didàctica, al qual fa referència l'article 100 de la Llei Orgànica d'Educació): 0,3500 punts.  
No es baremaran per aquest apartat els màsters que siguen expedits per les universitats en ús de la seua autonomia (títols propis), d'acord amb la disposició onze del Reial Decret 1393/2007, de 20 d'octubre.  
  
4.1.3. Per activitats de formació permanent del professorat superades que tinguen per objectiu el perfeccionament sobre aspectes científics i didàctics de les especialitats del cos al qual pertany la persona aspirant, o relacionades amb l'organització escolar o amb les tecnologies aplicades a l'educació organitzades pel ministeri competent en matèria d'educació, i les conselleries que tinguen atribuïdes les competències en matèria educativa, per institucions sense ànim de lucre, sempre que estes activitats estiguen homologades o reconegudes per les administracions educatives, així com les organitzades per les universitats. (fins a 0,5000 punts).  
Es puntuaran amb 0,0100 punts per cada 10 hores d'activitats de formació acreditades. A este efecte, se sumaran les hores de totes les activitats, i no puntuarà la resta del nombre d'hores inferior a 10.  
Documents justificatius: certificat acreditatiu expedit per l'entitat organitzadora en què conste expressament el nombre d'hores de duració de l'activitat. En el cas de les organitzades per institucions sense ànim de lucre, la Conselleria o el Ministeri competent en matèria d'educació haurà d'acreditar de manera fefaent el reconeixement o l'homologació d'estes activitats, o altres administracions amb competències en matèria educativa, o amb el certificat d'inscripció en el registre de formació de l'Administració Educativa.  
4.1.4 Per cada títol de doctor o doctora que no haja sigut al·legat per a l'accés: 0,5000 punts.  
Documentació acreditativa: certificació acadèmica del títol de doctor o doctora, o certificació supletòria provisional, expedida per la universitat de conformitat amb el que es preveu en el Reial Decret 1002/2010, de 5 d'agost, sobre expedició de títols universitaris oficials, amb una antiguitat màxima d'1 any des de la data d'emissió de la certificació   
4.2 Preparació específica per a l'exercici de la funció inspectora (màxim de 0,5000 punts).  
Es consideraran les activitats de formació homologades específicament relacionades amb la funció inspectora.  
A este efecte, se sumaran 0,1000 punts per cada 10 hores d'activitats de formació acreditades les hores de totes les activitats, i no puntuarà la resta del nombre d'hores inferior a 10.  
Documentació acreditativa: certificat expedit per l'òrgan o l'autoritat competent del Ministeri d'Educació o de les conselleries que tinguen atribuïdes les competències en matèria educativa, o de les institucions sense ànim de lucre que hagen sigut homologades o reconegudes per les administracions esmentades, així com de les universitats, en què conste de manera expressa el nombre d'hores de duració del curs, i, si és el cas, l'homologació o el reconeixement; si no s'aporta este certificat, no s'obtindrà puntuació per este apartat.  
4.3. Coneixement d'idiomes (màxim de 0,3000 punts)  
Per acreditar el domini d'una llengua estrangera corresponent al nivell C1, del Marc Europeu Comú de Referència: 0,2000 punts.  
  
Per acreditar el domini d'una llengua estrangera corresponent al nivell C2, del Marc Europeu Comú de Referència: 0,3000 punts.  
  
Pel certificat de Capacitació per a l'Ensenyament en Llengua Estrangera: 0,1000 punts.  
Pel certificat de Capacitació per a l'Ensenyament en Valencià, , sempre que no s'haja al·legat com a requisit 0,1000 punts.  
Pel diploma de Mestre de Valencià, sempre que no s'haja al·legat com a requisit: 0,3000 punts.  
Per l'acreditació del domini del valencià corresponent al nivell C2, sempre que no s'haja al·legat com a requisit: 0,3000 punts.  
  
Documentació acreditativa:  
Certificats i diplomes detallats en el Decret 61/2013, del Consell, de 17 de maig, modificat per l'Ordre 93/2013, d'11 de novembre, de la Conselleria d'Educació, Cultura i Esport, així com les entitats reconegudes per resolucions posteriors.  
Certificats i diplomes detallats en l'Ordre 17/2013.  
Certificats i diplomes detallats en l'Ordre de 16 d'agost de 1994, de la Conselleria d'Educació i Ciència, per la qual s'establixen els certificats oficials administratius de coneixements de valencià que expedirà la Junta Qualificadora de Coneixements de Valencià i s'homologuen i es revaliden altres títols i certificats.  
  
Notes:  
Primera. Únicament es baremaran els mèrits perfeccionats fins al dia anterior a l'inici de la primera part de la prova.  
Segona. En cap cas es valoraran els cursos o les assignatures la finalitat dels quals siga obtindre un títol acadèmic, un màster o una altra titulació de postgrau.  
Tampoc es valoraran els cursos o les activitats la finalitat dels quals siga l'obtenció del títol d'Especialització Didàctica, del Certificat d'Aptitud Pedagògica, del Certificat de Capacitació per a l'Ensenyament en Valencià, o del Diploma de Mestre de Valencià.  
Tercera. Els documents redactats en llengües d'altres comunitats autònomes hauran de traduir-se oficialment a una de les dues llengües oficials de la Comunitat Valenciana perquè siguen vàlids, de conformitat amb el que preveu l'article 15 de la Llei 39/2015, d'1 d'octubre. En el cas de llengües estrangeres, haurà de traduir-los oficialment un traductor jurat.  
Quarta. Un mateix mèrit només es podrà baremar en un dels apartats o subapartats del present barem, i sempre en el que resulte més favorable a la persona opositora. Tampoc es podrà baremar com a mèrit cap títol que s'haja utilitzat per a justificar el compliment d'un requisit.  
  
Cinquena. Es consideren centres públics els centres als quals es referix el capítol II del títol IV de la LOE, integrats en la xarxa pública de centres creats i sostinguts per les administracions educatives.  
Sisena. En el cas d'aportar com a documentació justificativa d'acreditació d'un mèrit un certificat acadèmic provisional en què conste la superació dels estudis al·legats en substitució del títol al·legat, esta haurà de tindre una antiguitat màxima d'un any des de la data d'emissió del certificat.  
  
  
  
ANNEX II  
Temari de la fase d'oposició  
  
Part A del temari de la fase d'oposició del procediment d'accés al cos d'inspectors d'educació (annex I de l'Ordre EDU/3429/2009, d'11 de desembre, per la qual s'aprova el temari de la fase oposició del procediment selectiu d'accés al Cos d'Inspectors d'Educació)  
  
1. L'educació com a dret fonamental del ciutadà. L'educació obligatòria: origen, extensió i tendències.  
2. Les necessitats educatives de la societat actual. El concepte de l'educació com un procés permanent.  
3. La dimensió educativa a la Unió Europea. Els Programes Educatius Europeus.  
4. L'acció educativa en l'exterior.  
5. Els objectius del sistema educatiu en el marc dels objectius educatius Europeus.  
6. La Llei Orgànica 2/2006, de 3 de maig, d'Educació. Estructura, principis, fins i contingut.  
7. El sistema educatiu a Espanya: característiques, estructura i organització.  
8. Qualitat i equitat en l'educació. Educació i cohesió social. Polítiques de millora.  
9. L'ensenyament bàsic com a garantia d'una educació comuna per a l'alumnat i l'atenció a la diversitat com a principi fonamental. Elements del currículum. Les competències bàsiques com a element cohesionador del currículum.  
10. L'orientació educativa i professional. L'acció tutorial com a tasca docent.  
11. El procés d'ensenyament-aprenentatge. Elements i fases del procés. Condicions i estils d'aprenentatge.  
12. La dimensió ètica de l'educació: educació en valors.  
13. La igualtat d'oportunitats en educació. Mesures específiques d'atenció a la diversitat.  
14. Educació per a la igualtat. Coeducació. Educació en contextos multiculturals.  
15. Les tecnologies de la informació i de la comunicació. La seua incidència en l'educació i en la gestió dels centres.  
16. El foment de la lectura i l'ús de la biblioteca. Desenvolupament de la competència lectora, hàbits i actituds. Mesures i programes.  
17. Principis i models generals d'avaluació en el sistema educatiu. Tipus, fins i procediments d'avaluació educativa.  
18. El sentit de l'avaluació dins del procés d'ensenyament-aprenentatge. Característiques de l'avaluació en l'Educació Infantil, en l'Educació Primària, en l'Educació Secundària Obligatòria, en el Batxillerat i en la Formació Professional.  
19. Experimentació, investigació i innovació educativa. Dificultats i estratègies en la introducció, difusió i consolidació d'innovacions educatives. Avaluació de la innovació educativa.  
20. La formació del professorat: la formació inicial i la formació permanent. Estructures de la formació del professorat. Avaluació de la incidència de la formació en la pràctica docent.  
21. La participació de la comunitat escolar en el Sistema Educatiu Espanyol. Òrgans de participació. Principals tendències a la Unió Europea.  
22. L'autonomia pedagògica, organitzativa i de gestió dels centres docents. Principis que la regixen i principals tendències a la Unió Europea.  
23. El projecte educatiu del centre. La concreció del currículum i les programacions de cicle, departament i aula.  
24. Elements estructurals i organitzatius dels centres docents. Òrgans col·legiats de govern i de coordinació docent dels centres públics. Estratègies organitzatives per a afavorir l'atenció a tots els alumnes segons les seues necessitats específiques.  
25. La direcció dels centres públics. L'equip directiu. Selecció i formació de directors i directores. Competències de la funció directiva. Models europeus de direcció i gestió de centres.  
26. Principals característiques de l'alumnat de 0 a 6 anys. Finalitat de l'Educació Infantil. Objectius, organització i principis pedagògics. Normativa bàsica.  
27. Principals característiques de l'alumnat de 6 a 12 anys. Finalitat de l'Educació Primària. Objectius, organització, principis pedagògics i competències bàsiques. Avaluació general de diagnòstic. Normativa bàsica.  
28. Característiques de l'alumnat de 12 a 18 anys. Finalitat de l'Educació Secundària. Objectius, organització, principis pedagògics i competències bàsiques. Programes de Diversificació curricular. Programes de Qualificació Professional Inicial. Avaluació general de diagnòstic. Normativa bàsica.  
29. Finalitat del Batxillerat. Normativa bàsica. Modalitats i optativitat. Avaluació i promoció. Prova d'accés a la Universitat.  
30. Finalitat de la Formació Professional. Normativa bàsica. La Llei de les Qualificacions i de la Formació Professional.  
31. Els ensenyaments de règim especial: els ensenyaments d'idiomes, els ensenyaments artístics, els ensenyaments esportius. Normativa bàsica.  
32. L'Educació de Persones Adultes. L'educació a distància. Normativa bàsica.  
33. Alumnes amb necessitats específiques de suport educatiu. Principis pedagògics, escolarització i programes específics.  
34. Normativa sobre el professorat d'Educació Infantil i Primària: requisits d'ingrés, selecció, especialitats, adscripció i mobilitat.  
  
35. Normativa sobre el professorat d'Educació Secundària: requisits d'ingrés, selecció, especialitats i mobilitat.  
36. Els centres docents. Requisits mínims dels centres que impartixen ensenyaments de règim general.  
37. Els centres privats. Tipus de centres. Autorització de centres privats. Competències i caràcter propi. Els centres privats concertats. Disposicions que els regulen.  
38. L'admissió de l'alumnat en els centres sostinguts amb fons públics en la Llei Orgànica 2/2006, de 3 de maig, d'Educació. Igualtat en l'aplicació de les normes d'admissió. Escolarització equilibrada. Garanties de gratuïtat.  
39. La supervisió escolar: plantejaments, tendències i escoles.  
40. La Inspecció Educativa a Espanya: estudi històric.  
41. La Inspecció Educativa als països de la Unió Europea: estudi comparat.  
42. Funcions i atribucions de la inspecció Educativa. Normes bàsiques de funcionament. Deontologia professional.  
43. La supervisió i el control, des del punt de vista pedagògic i organitzatiu del funcionament dels centres educatius, així com els programes que incidixen en estos.  
44. La supervisió de la pràctica docent i de la funció directiva. Tècniques i instruments. Col·laboració en la seua millora contínua.  
45. Tipus d'actuació de l'inspector en el centre. La visita d'inspecció.  
46. Els informes d'inspecció. Classes d'informes. Normes per a l'elaboració i el tràmit.  
47. Modalitats d'intervenció en l'assessorament als equips directius, al professorat i als diversos òrgans de coordinació docent. La informació als sectors de la comunitat educativa.  
48. L'avaluació de l'alumnat en les diferents etapes del sistema educatiu. Titulacions a les quals conduïxen els diferents ensenyaments. Normativa bàsica. Actuació de la Inspecció Educativa.  
49. L'avaluació de la pràctica docent del professorat: finalitats, indicadors, agents i instruments d'avaluació. Participació de la Inspecció en l'avaluació del professorat.  
50. L'avaluació de la funció directiva: models, finalitats, agents i instruments d'avaluació. Actuació de la Inspecció Educativa.  
  
51. Avaluació interna i externa dels centres docents. Finalitats, estratègies i instruments. Avaluació de processos i de resultats. Informes d'avaluació. Els plans de millora. Actuació de la Inspecció Educativa.  
  
52. L'avaluació del sistema educatiu: finalitats, àmbits, indicadors i instruments. Avaluacions generals de diagnòstic. Òrgans de gestió. L'Institut d'Avaluació del Ministeri d'Educació. El paper de la Inspecció Educativa en l'avaluació del sistema educatiu.  
53. Llei de Règim Jurídic de les Administracions Públiques i del Procediment Administratiu Comú. Tramitació dels procediments administratius.  
54. Òrgans de participació en la programació general de l'ensenyament i òrgans consultius d'àmbit nacional. El Consell Escolar de l'Estat.  
  
55. Distribució de competències educatives entre l'Estat i les Comunitats Autònomes. Les competències estatals en matèria d'educació.  
  
  
Part B del temari de la fase d'oposició del procediment d'Accés al Cos d'Inspectors d'Educació (Annex II de l'Ordre EDU/3429/2009, d'11 de desembre, per la qual s'aprova el temari de la fase oposició del procediment selectiu d'accés al Cos d'Inspectors d'Educació)  
  
1. La Comunitat Autònoma en el marc de la Constitució Espanyola. L'Estatut d'Autonomia: estructura i contingut. Competències educatives. L'Administració educativa de la Comunitat Autònoma. Estructura orgànica. Competències dels diferents òrgans directius.  
2. La Funció Pública en l'àmbit territorial de l'Administració educativa corresponent. Deures i drets individuals i col·lectius dels funcionaris. Règim d'incompatibilitats. Convenis i acords sobre condicions de treball del personal laboral, personal funcionari d'administració i serveis i, especialment, del personal docent. Horaris de treball, llicències, vacances i permisos.  
3. El règim disciplinari del personal funcionari i laboral dependent de l'Administració educativa corresponent. Implicacions en les tasques d'inspecció educativa. Els expedients disciplinaris: normes procedimentals.  
4. La participació dels sectors socials en l'Educació. Òrgans de participació. El Consell Escolar corresponent a l'Administració educativa respectiva: estructura, composició i funcions. Altres formes de participació.  
5. La Inspecció educativa en l'àmbit territorial de l'Administració educativa corresponent. Organització i funcionament. Accés i provisió de llocs de treball. Formació dels inspectors i avaluació de la inspecció.  
  
6. El Pla d'Actuació de la inspecció educativa en l'àmbit territorial de l'Administració educativa corresponent: objectius, estructura i tipus d'actuacions. Aplicació, seguiment i avaluació del Pla d'Actuació.  
  
7. Els drets de la infància. La protecció jurídica del menor en l'àmbit territorial de l'Administració educativa corresponent. Responsabilitat penal dels menors.  
8. Educació per a la convivència i per a la prevenció de conflictes i resolució pacífica d'estos. El Pla de convivència. Drets i deures de l'alumnat en l'àmbit territorial de l'Administració educativa corresponent.  
9. Els serveis complementaris en els centres de l'àmbit territorial de l'Administració educativa corresponent. Principis d'actuació que regixen la seua organització i funcionament. Actuacions de la inspecció educativa en la planificació i l'avaluació d'estos serveis.  
  
10. Planificació, organització i supervisió de l'escolarització de l'alumnat en els centres sostinguts amb fons públics. Normativa específica que ho regula en l'àmbit territorial de l'Administració educativa corresponent.  
11. El Currículum de l'etapa d'Educació Infantil: objectius, continguts, mètodes pedagògics i criteris d'avaluació.  
12. El Currículum de l'Educació Primària: objectius, competències bàsiques, continguts, mètodes pedagògics i criteris d'avaluació.  
13. El Currículum de l'Educació Secundària Obligatòria: objectius, competències bàsiques, continguts, mètodes pedagògics i criteris d'avaluació.  
14. El Currículum del Batxillerat: objectius, organització i principis pedagògics.  
15. La Formació Professional. Objectius. Condicions d'accés. Contingut i organització de l'oferta. Criteris d'avaluació.  
16. L'atenció i l'escolarització de l'alumnat amb necessitat específica de suport educatiu en l'àmbit territorial de l'Administració educativa corresponent. Identificació precoç i valoració. Modalitats d'escolarització.  
17. La direcció i la gestió dels centres docents. Procediment de selecció i nomenament de directors i directores en l'àmbit territorial de l'Administració educativa corresponent. Suport i reconeixement a l'exercici de la funció directiva.  
18. L'avaluació educativa de l'alumnat en relació amb els objectius, els continguts, els criteris d'avaluació i, si és el cas, les competències bàsiques. Tipus i instruments d'avaluació. Avaluació i recuperació. Avaluació i promoció escolar. Drets de l'alumnat a una avaluació d'acord amb criteris objectius. Actuació de la inspecció educativa.  
  
19. Les tecnologies de la informació i la comunicació en els centres escolars. Utilització en els àmbits d'administració i gestió i com a instruments didàctics. Realitzacions pràctiques en l'àmbit territorial de l'Administració educativa corresponent. Paper de la inspecció d'educació en la seua promoció i difusió.  
20. L'orientació educativa i professional en l'àmbit territorial de l'Administració educativa corresponent. La funció tutorial, com a integrant de la funció docent en els diferents ensenyaments de règim general i de règim especial. Funcions dels departaments d'orientació i equips d'orientació educativa i psicopedagògica.  
21. Drets i deures lingüístics a Espanya. La Constitució i els Estatuts d'Autonomia. Règim de cooficialitat lingüística en territoris autonòmics. Lleis de normalització lingüística. Jurisprudència.  
  
  
  
  
ANNEX III  
Temari de la fase d'oposició específic de l'Administració educativa de la Comunitat Valenciana  
  
Part B del temari de la fase d'oposició del procediment d'accés al cos d'inspectors d'educació, específic de l'Administració educativa de la Comunitat Valenciana, de conformitat amb l'article 2 de l'Ordre EDU/3429/2009, d'11 de desembre, per la qual s'aprova el temari de la fase d'oposició del procediment selectiu d'accés al Cos d'Inspectors d'Educació, el qual establix que les Administracions educatives corresponents podran afegir fins a un màxim de 20 temes més.  
  
(Els temes s'afigen de manera correlativa als inclosos en l'annex II de l'Ordre EDU/3429/2009, d'11 de desembre, per la qual s'aprova el temari de la fase oposició del procediment selectiu d'accés al Cos d'Inspectors d'Educació).  
22. La Xarxa de Centres i Serveis Educatius Públics a la Comunitat Valenciana: organització territorial, tipus de centres i modalitats d'oferta educativa. Requisits mínims dels centres. Creació, autorització, modificació i supressió de centres docents públics. Normativa aplicable. Intervenció de la inspecció educativa.  
23. Centres privats i centres privats concertats. Tipus de centres i modalitats d'oferta educativa a la Comunitat Valenciana. Requisits mínims dels centres docents. Expedients d'autorització dels centres privats. Creació, autorització, modificació i supressió de centres docents privats. Normativa aplicable. Intervenció de la Inspecció Educativa.  
  
24. Organització i funcionament de les escoles infantils. Requisits mínims dels centres. Oferta d'estos serveis en l'àmbit territorial de la Comunitat Valenciana. Normativa aplicable.  
25. Organització i funcionament dels col·legis d'Educació Infantil i Primària. Normativa aplicable.  
26. Organització i funcionament dels instituts d'Educació Secundària. Normativa aplicable.  
27. Organització i funcionament dels centres integrats de Formació Professional. Normativa aplicable.   
28. Els Programes Formatius de Qualificació Bàsica. Legislació aplicable. Organització i funcionament d'estos programes en l'àmbit territorial de la Comunitat Valenciana. Actuació de la Inspecció Educativa.  
29. Els ensenyaments per a les persones adultes en l'àmbit territorial de la Comunitat Valenciana. La Llei de Formació de Persones Adultes i el seu desplegament normatiu. L'educació a distància a la Comunitat Valenciana. Funcions i competències de la inspecció educativa en este àmbit.  
30. Estructura, organització i ordenació curricular dels ensenyaments de règim especial d'idiomes i esportius a la Comunitat Valenciana. Centres que els impartixen amb la indicació de les especialitats respectives. Funcions i atribucions de la Inspecció Educativa en este àmbit.  
  
31. Estructura, organització i ordenació curricular dels ensenyaments artístics de Música i Arts Escèniques i d'Arts Plàstiques i Disseny a la Comunitat Valenciana. Centres que els impartixen amb la indicació de les especialitats respectives. L'ISEACV (Institut Superior d'Ensenyaments Artístics de la Comunitat Valenciana). Funcions i atribucions de la Inspecció Educativa en este àmbit.  
32. Avaluació interna i externa dels centres docents. Avaluació de processos i avaluació de resultats. Models i mètodes d'avaluació institucional. Funcions i competències de la inspecció educativa en l'àmbit territorial de la Comunitat Valenciana.  
33. L'avaluació del professorat a la Comunitat Valenciana. La valoració de la funció docent i avaluació de la funció directiva. Actuació de la Inspecció Educativa.  
34. Pla d'actuació per a la millora. Programes experimentals i projectes d'investigació i innovació educativa en l'àmbit de la Comunitat Valenciana. Actuacions per a fomentar la igualtat efectiva entre dones i homes en l'àmbit educatiu. Actuació de la Inspecció Educativa  
  
35. La formació del professorat en l'àmbit territorial de la Comunitat Valenciana. Institucions i modalitats de formació. Estructura i funcionament.  
36. L'organització de la resposta educativa per a la inclusió de l'alumnat. Els plans d'actuació per a la millora. Normativa aplicable. Actuació de la Inspecció Educativa.  
37. Programes d'educació plurilingüe a la Comunitat Valenciana. L'ensenyament i l'aprenentatge de les llengües estrangeres. El Portafolis Europeu de les Llengües. Normativa aplicable.  
38. La gestió dels recursos econòmics i humans en els centres sostinguts amb fons públics. Documents institucionals dels centres educatius. Normativa aplicable. El paper de la Inspecció Educativa en la gestió dels recursos econòmics i humans dels centres.  
39. La responsabilitat civil i patrimonial de l'Administració valenciana. La responsabilitat penal de les persones empleades públiques.  
40. La normativa vigent en matèria de protecció de dades de caràcter personal. Normes que regulen l'atenció al ciutadà. La Inspecció General de Serveis.  
41. La salut laboral i la prevenció de riscos en el sector docent. Els plans d'autoprotecció. L'assetjament laboral. El paper de la Inspecció Educativa en este àmbit.